text:
APENDISE
“Kararua” ken “Espiritu”—Ania a Talaga ti Kaipapanan Dagitoy a Sao?
ANIA ti mapanunotmo no mangngegmo ti sao a “kararua” ken “espiritu”? Patien ti adu a tuktukoyen kano dagitoy a sao ti maysa a banag a saan a makita ken saan a matay nga adda iti unegtayo. Kunada a no matay ti tao, sumina kano daytoy di makita a paset ket agtultuloy nga agbiag. Yantangay nasaknap unay daytoy a pammati, adu ti masdaaw no maammuanda a saan a pulos nga isursuro dayta ti Biblia. No kasta, ania ti kararua, ken ania ti espiritu sigun iti Sao ti Dios?
PANNAKAARAMAT TI “KARARUA” ITI BIBLIA
Umuna, usigem ti kararua. Nalabit malagipmo pay a damo a naisurat iti Hebreo ken Griego ti kaaduan a paset ti Biblia. Idi nagsuratda maipapan iti kararua, dagiti mannurat iti Biblia inaramatda ti Hebreo a sao a neʹphesh wenno ti Griego a sao a psy·kheʹ. Nasurok a 800 a daras a naaramat dagitoy dua a sao iti Kasuratan, ket iti Baro a Lubong a Patarus, naipatarus dagita kas “kararua” iti amin a pagparanganda. No sukimatem ti pannakaaramat ti “kararua” wenno “dagiti kararua” iti Biblia, nabatad a ti tuktukoyen daytoy a sao ket (1) tattao, (2) animal, wenno (3) ti mismo a biag ti maysa a tao wenno animal. Usigentayo ti sumagmamano a teksto a mangipakita kadagitoy a tallo a kaipapanan.
Tattao. “Idi kaaldawan ni Noe . . . sumagmamano a tattao, kayatna a sawen, walo a kararua, ti sitatalged a nailasat iti danum.” (1 Pedro 3:20) Nalawag a tattao ti kayat a sawen ti sao a “kararua” ditoy—ni Noe, ti asawana, dagiti tallo nga annakna, ken ti assawada. Dinakamat ti Exodo 16:16 dagiti bilin kadagiti Israelita maipapan iti panangurnong iti manna. Naibilin kadakuada: “Agpidutkayo iti dayta . . . sigun ti bilang dagiti kararua nga adda iti tunggal maysa kadakayo iti toldana.” No kasta, ti kaadu ti manna nga urnongenda ket naibatay iti bilang dagiti tattao iti tunggal pamilia. Masarakan iti Genesis 46:18; Josue 11:11; Aramid 27:37; ken Roma 13:1 ti dadduma pay a pagarigan iti Biblia maipapan iti “kararua” wenno “dagiti kararua” a tumuktukoy iti maysa a tao wenno kadagiti tattao.
Animal. Iti salaysay ti Biblia maipapan iti panamarsua, mabasatayo: “Ket kinuna ti Dios: ‘Ti dandanum pagpangenenda koma ti pangen dagiti sibibiag a kararua ket dagiti agtaytayab a parsua agtayabda koma iti ngatuen ti daga iti sanguanan ti tangatang ti langlangit.’ Ket kinuna ti Dios: ‘Ti daga pataudenna koma dagiti sibibiag a kararua sigun kadagiti kakikitada, naamo nga animal ken aggargaraw nga animal ken atap nga animal iti daga sigun iti kakikitana.’ Ket naaramid a kasta.” (Genesis 1:20, 24) Iti daytoy a teksto, agpapada a maawagan iti “kararua” dagiti ikan, naamo nga animal, ken atap nga ayup. Iti Genesis 9:10; Levitico 11:46; ken Numeros 31:28, maawagan a kararua dagiti tumatayab ken dadduma pay nga animal.
Biag ti maysa a tao. No dadduma, ti mismo a biag ti maysa a tao ti kaipapanan ti “kararua.” Ni Jehova kinunana ken ni Moises: “Amin dagiti lallaki a mangan-anup idi iti kararuam nataydan.” (Exodo 4:19) Ania ti an-anupen dagiti kabusor ni Moises? Kayatda nga ipusay ti biag ni Moises. Sakbayna, idi ipaspasngay ni Raquel ni Benjamin nga anakna, “pumampanaw ti kararuana (agsipud ta isu natay).” (Genesis 35:16-19) Iti daydi a kanito, nauyos ti biag ni Raquel. Usigem met ti kinuna ni Jesus: “Siak ti nasayaat a pastor; ti nasayaat a pastor isukona ti kararuana maigapu kadagiti karnero.” (Juan 10:11) Inted ni Jesus ti kararua, wenno ti biagna, maigapu iti sangatauan. Kadagitoy a teksto iti Biblia, nalawag a ti biag ti maysa a tao ti kayat a sawen ti sao a “kararua.” Makasarakka iti dadduma pay a pagarigan ti kastoy a kaipapanan ti “kararua” iti 1 Ar-ari 17:17-23; Mateo 10:39; Juan 15:13; ken Aramid 20:10.
Ti kanayonan a panagadal iti Sao ti Dios ipakitana kenka nga iti intero a Biblia, pulos a di nainaig ti sao a “kararua” iti termino nga “imortal” wenno “agnanayon.” Imbes ketdi, kuna ti Kasuratan a mortal ti kararua, kayatna a sawen, matay. (Ezequiel 18:4, 20) Dayta ti gapuna a “natay a kararua” ti awag ti Biblia iti natay a tao.—Levitico 21:11.
NO ANIA TI “ESPIRITU”
Amirisentayo ita ti pannakaaramat iti Biblia ti sao nga “espiritu.” Ipagarup dagiti dadduma a tattao a ti “espiritu” ket sabali laeng a sao para iti “kararua.” Ngem saan nga umiso dayta. Nalawag nga ipakita ti Biblia nga agduma ti “espiritu” ken ti “kararua.” Ania ti nagdumaanda?
Dagiti mannurat iti Biblia inusarda ti Hebreo a sao a ruʹach wenno ti Griego a sao a pneuʹma idi nagsuratda maipapan iti “espiritu.” Ipakita a mismo ti Kasuratan ti kaipapanan dagita a sao. Kas pagarigan, kuna ti Salmo 104:29: “No ikkatem ti espirituda [ruʹach], mauyos ti biagda, ket agsublida iti tapokda.” Ken kuna ti Santiago 2:26 a “ti bagi nga awanan espiritu [pneuʹma] ket natay.” No kasta, kadagitoy a bersikulo, ti “espiritu” tuktukoyenna daydiay mangbibiag iti bagi. No awan ti espiritu, natay ti bagi. Dayta ti gapuna nga iti Biblia, naipatarus ti sao a ruʹach saan laeng a kas “espiritu” no di pay ket kas “puersa” wenno puersa ti biag. Kas pagarigan, maipapan iti Layus idi kaaldawan ni Noe, kinuna ti Dios: “Iyegko ti layus ti dandanum iti rabaw ti daga tapno mangdadael iti isuamin a lasag a kadakuada aktibo ti puersa [ruʹach] ti biag iti baba ti langlangit.” (Genesis 6:17; 7:15, 22) No kasta ngarud, ti “espiritu” tuktukoyenna ti di makita a puersa a mangbibiag iti amin a nabiag a parsua.
Saan nga agpada ti kararua ken ti espiritu. Ti bagi ket agkasapulan iti espiritu a kas iti radio nga agkasapulan iti elektrisidad tapno aguni. Alaentayo a pagarigan ti radio. No ikkam iti bateria ti radio ken luktam, ti elektrisidad nga adda iti bateria biagenna ti radio, no ar-arigen. Ngem no awan ti bateria, natay ti radio. Kasta met laeng ti mapasamak iti sabali a kita ti radio no maidiskonekta iti koriente. Umasping iti dayta, ti espiritu ket isu ti puersa a mangbibiag iti bagitayo. Maysa pay, kas iti elektrisidad, awan ti rikna ken saan a makapanunot ti espiritu. Maysa laeng dayta a puersa, saan a persona. Ngem no awan ti espiritu, wenno puersa ti biag, ‘matay ti bagitayo, ket agsubli iti tapok,’ kas kuna ti salmista.
Maipapan iti ipapatay ti tao, kuna ti Eclesiastes 12:7: “Ti tapok [ti bagina] agsubli iti daga a kas iti kasasaadna idi ket ti met laeng espiritu agsubli iti pudno a Dios a nangted iti dayta.” No ti espiritu, wenno puersa ti biag, panawanna ti bagi, matay ti bagi ket agsubli iti naggapuanna—iti daga. Umasping iti dayta, agsubli ti puersa ti biag iti nagtaudanna—ti Dios. (Job 34:14, 15; Salmo 36:9) Di kayat a sawen daytoy a literal nga agdaliasat a mapan idiay langit ti puersa ti biag. Imbes ketdi, kaipapananna a no matay ti maysa a tao, agpannuray ken ni Jehova a Dios ti namnamana nga agbiag iti masanguanan. Kas man la adda ti biagna iti ima ti Dios. Babaen laeng ti pannakabalin ti Dios a maisubli ti espiritu, wenno puersa ti biag, tapno agbiag manen ti maysa a tao.
Anian a makaliwliwa a maammuan a daytoy ti aramidento ti Dios kadagiti amin nga agin-inana kadagiti “pakalaglagipan a tanem”! (Juan 5:28, 29) Inton panagungar, mangbukel ni Jehova iti baro a bagi para iti tao a matmaturog ken patay ket biagenna dayta babaen ti panangikabilna iti espiritu, wenno puersa ti biag. Anian a makaparagsak dayta nga aldaw!
No kayatmo a maammuan ti ad-adu pay maipapan iti sao a “kararua” ken “espiritu” sigun iti pannakaaramatda iti Biblia, makasarakka iti napateg nga impormasion iti broshur nga Ania ti Mapasamak Kadatayo No Mataytayo? ken iti panid 84-89, 139-43 ti libro a Pannakirinnason Manipud Kadagiti Kasuratan, nga agpada nga impablaak dagiti Saksi ni Jehova.


c: text/html

text:
9“Dumngeg ngarud ti siasinoman nga adda pannakaawatna!
1Nakitak ti maysa a narungsot nga animal a rumrumkuas iti taaw. Pito ti ulona ket sangapulo met ti sarana. Nagkorona ti tunggal sara ket iti tunggal ulo, adda dagiti naisurat a nagan a nanglais iti Dios. 2Kasla leopardo ti nakitak nga animal, kasla agsaksaka nga oso, ken kasla agngiwngiwat a leon. Inted kenkuana ti dragon ti bukodna a pannakabalin, ti trono ken ti naindaklan a turayna. 3Kasla nasugat ti maysa nga ulo ti animal. Nagistayanna impatay daytoy ngem immimbag met laeng. Nasdaaw dagiti amin a tattao iti lubong iti napasamak ket simmurotda iti animal. 4Nagdaydayaw dagiti amin a tattao iti dragon gapu ta intedna ti turayna iti animal. Nagdaydayawda met iti animal. “Siasino ti kas iti narungsot nga animal?” kinunada. “Siasino ti makabael a makirupak kenkuana?” 5Napalubosan ti narungsot nga animal nga agsalawasaw, agsao iti maibusor iti Dios, ken agturay iti uneg ti 42 a bulan. 6Rinugianna ti agsao iti maibusor iti Dios, iti nagan ti Dios, iti balay ti Dios ken amin nga agnaed sadi langit. 7Napalubosan a manggubat ken mangparmek kadagiti tattao ti Dios, ket naikkan iti kalintegan a mangituray kadagiti tattao iti amin a tribu, pagilian, pagsasao ken puli. 8Agdaydayawto kenkuana dagiti amin a tattao iti rabaw ti daga, malaksid dagiti naisurat ti naganda iti libro ti biag sakbay a naparsua ti lubong. Daytoy a libro kukua ti napapatay a Kordero. 9“Dumngeg ngarud ti siasinoman nga adda pannakaawatna! 10Siasinoman a nairanta a matiliw, matiliwto. Ti nairanta a mapapatay iti kampilan, mapapatayto iti kampilan. Daytoy ti pakasapulan iti panagibtur ken pammati iti biang dagiti tattao ti Dios.” 11Nakakitaak manen iti sabali a narungsot nga animal a rimmuar iti daga. Dua ti sarana a kasla sara ti karnero, ngem kasla agsasao a dragon. 12Inaramatna ti amin a turay ti immuna a narungsot nga animal. Pinilitna ti daga ken dagiti amin nga agnanaed ditoy nga agdaydayawda iti umuna a narungsot nga animal a naimbaganen ti sugat a dandanina impatay. 13Nagiparang kadagiti nakaskasdaaw a pagilasinan ti maikadua a narungsot nga animal. Iti imatang ti amin, pinagtinnagna ditoy daga ti apuy manipud langit. 14Inallilawna amin a tattao nga agnanaed ditoy daga babaen kadagiti pagilasinan a naipalubos nga iparangna iti imatang ti umuna a narungsot nga animal. Imbaga ti narungsot nga animal kadagiti tattao ditoy lubong a mangaramidda iti ladawan a pammadayaw iti narungsot nga animal a nasugat iti kampilan ngem nagbiag. 15Napalubosan ti maikadua a narungsot nga animal a mangted biag iti ladawan ti immuna, tapno makasao ti ladawan ken mabalinna a patayen dagiti amin a saan nga agdaydayaw kenkuana. 16Pinilit ti narungsot nga animal dagiti amin a tattao, nanumo ken natan-ok, nabaknang ken napanglaw, tagabu ken siwawayawaya, a mamarkaan iti makannawan nga ima wenno iti mugingda. 17Awan ti makapaglako wenno makapaggatang no saan naimarka kenkuana ti nagan ti animal wenno ti numero a kaibatogan ti naganna. 18Kasapulan ditoy ti kinasirib. Mabalin a maammoan ti masirib ti kaipapanan ti numero ti animal gapu ta kaibatogan daytoy ti nagan ti lalaki. Ti numero ket 666.
Copyright
Learn More

robotstxt: allowed

filter: keep


text:
DOH VERSUS COPYWRITERS
Ket ti nangabak, dagiti copywriters! Palakpakan! (Uray no kayariganna a pinalakpakak ti bukodko a bagi, ta maysaak met a copywriter.)
Narigat nga awaten ti kinapudno, ngem isu daytoy ti agdadata a kinapudno. Maysa a nainget a kompetetision a narigat a madlawan. Kasla higante a buaya nga agsakmal lattan iti asinoman ngem awan pay laeng iti agbalaw wenno makadlaw iti damsak nga itedna.
Nakaing-inget ti kompetision ti DOH ken dagiti copywriters dagiti advertising agencies. Maysa a kinapudno a nakakaalarma ngem saan man laeng a maikkan iti atension tapno maipaayan iti panagadal kadagiti naibunga a pagteng. Dagiti bunga a nasken a masulosionan iti kabiitan iti panawen ta no saan ket kumarkaro pay ti dagensen nga ipaayna. Maysa a nakain-inaka a kompetision a nakataya iti 16,000 a biag dagiti maladaga iti makatawen. Ket ti kanayon a maabak, dagiti inna! No ania ti mapukaw kadagiti inna, nayon nga estatistika ti DOH ken dakkel met nga addang no dipay ket adayo a lagto dagiti ad agencies para iti marketing ken promotions kadagiti produktoda.
16,000 a beybi ti matmatay iti tinawen. Dakkel a bilang daytoy a datos ti estatistika no ikumpara kadagiti matmatay kadagiti nakabutbuteng a sakit a kas iti AIDS, SARS, meningococcemia, dengue, nadumaduma a klase ti kanser ken dadduma pay a sakit a nalatak ken pinalatak babaen iti pannakadulduldolna iti tungtungtongan, lalo iti media ken gapu iti kinabilegda. Natay dagitoy nga anghel iti pneumonia ken diarrhea ken kamuras ken sepsis. Natay kadagiti sakit a gagangay a sakit dagiti maladaga. Dagiti sakit a malappedan met ket no kayat.
Asino iti mapabasol itoy nga ipapatay dagiti 16,000 a beybi iti tinawen?
Dagiti inna?
Ti DOH?
Dagiti Ads dagiti milk supplement?
Saan a mapabasol no ti maysa nga ina ket agkurang iti ammona maipapan iti colostrum, ti kangrunaan a lapped ti ipapatay dagiti beybi gapu iti pneumonia ken diarrhea ken kamuras ken sepsis. Saan a masarakan ti colostrum kadagiti milk supplement. Masarakan laeng daytoy iti gatas ti ina.
Amin nga inna ket kayatna nga agbalin a masirib ti anakna: nga agbalin a gifted child; daytay accelerated iti klasena inton agiskuela; daytay nadaras a dumakkel a saan a lumtaw ti growth gap; daytay makapabileg iti brain development gapu iti taurine ken adu pay nga ay-ayo ken sales talk kadagiti ads dagiti milk supplement.
Ket gapu kadagitoy a kinalaing dagiti copywriter nga agpanunot kadagiti pangay-ayo, sales talks, adu dagiti inna a managarapaap iti agdependar lattan kadagiti milk supplement. Pagangayanna, 16,000 a beybi ti matay iti tinawen!
Inaramid laeng dagiti copywriter ti trabahoda. Inaramid laeng dagiti agar-aramid ti milk supplement dagiti umno a wagas tapno napintas ti lakoda kadagiti produktoda. Agdepende iti marketing strategies ti biag dagiti producers ken manufacturers. Kasinnallabayda dagiti ad agencies iti promotions. Agdepende dagiti ad agencies kadagiti copywriters. Pespesen amin ni copywriter ti laingna tapno makaa-ayo kadagiti consumers.
Ngem koma, nasken met nga adda ti napintas nga addang ti DOH a mangipakaammo kadagiti inna a napinpintas nga adayo ti gatas manipud iti suso ngem iti aniaman a milk supplement. Adda koma ti sapasap a kampania ti DOH maipapan itoy a saan ket nga agpannurayda lattan kadagiti paraipus ti ads dagiti milk supplement maipapan iti gatas iti suso dagiti inna nga still best for babies up to two years old.
Wen, adda ti kampania ti DOH maipapan iti breastfeeding. Tumultulong pay dagiti sumagmamano a non-government organization. Ngem agdadata a saan a makapnek dayta a naisarwag a kampania ta dakkel la unay a bilang dayta 16,000 a beybi iti matay iti tinawen. Dakkel unay a figure dayta 16,000.
Asino iti mamati a makapnek ti kampania ti breastfeeding no adda ti matay a 16,000 iti tinawen?
No saan a masulosionan iti kabiitan a panawen daytoy a banag, dakdakkel pay ti bilang dagiti beybi a matay iti tinawen. Umad-adu met ti bilang dagiti agar-aramid iti milk supplement ket layusenda ti merkado kadagiti produkto ken layusen met dagiti copywriters ti panunot dagiti inna kadagiti agkakapintas ken agkakasayaat a banag a maala kadagiti produkto nga yendorsoda. Nalabit a saanto la ngatan nga accelerated iti eskuelaan, saanto la ngatan a maipapan iti growth gap ken brain development, no dipay ket tumayabton ti maladaga a mapan sadiay bulan wenno makikinnamatan kada Son Goku, Majin Bu, Go Ten, Go Han, Piccolo ta addanto laok dagiti produktoda a magic beans.
Nakain-inaka a kompetesion. No ania ti mapukaw kadagiti inna, nayon nga estatistika ti DOH ken dakkel met nga addang no dipay ket adayo a lagto dagiti ad agencies para iti marketing ken promotions kadagiti produktoda.
Sunday, November 05, 2006
DOH VS. COPYWRITERS
DOH VERSUS COPYWRITERS
4 comments:
- rva said...
-
isu ngarud koma a di koma bumdeng dagiti inna nga agpasuso kadagiti beybida. bay-amon no malosiang ti kinaseksi. saan a ni la daddy ti makaadu, priority koma ni mommy a pasusuen ni baby. saan koma nga umag-agaw ni daddy no kua. :-)
- 9:01 AM
- ariel said...
-
hey RVA: di met mabalin ti sharing--tay pinnadigo, aya?
sa iyo ang isa, akin ang isa, kasta!
- 2:09 PM
- jim agpalo, jr. said...
-
kasla file sharing, dayta kunam metten ka ariel... masapul nga iconfigure pay a, iti firewall... amangan no dayta fire ti bagi ket adda malipit, hehehe!
- 4:31 PM
-
-
http://koxpcu.yetkin-forum.com
- 4:45 AM


text:
Makan a la Pinoy: Puke-puke
Ni BRENDA S. DACPANO
Puke-puke, ispesyal a dawat dagiti gagayyem a main-intriga iti awag kadaytoy a putahe.
No apay a puke-puke? Binirok ko ti sungbat na iti diksyunaryo nga Iloko ken sinukisok ko iti internet ngem awan ti nasapulak. Nalabit a naggapu iti termino nga Inggles a puke (vomit), kasla kasdiay met ngamin ti langa na. Ngem saan a tagibassiten daytoy a makan ta uray kasta ti langa na ket naimas met.
Puke-puke ti bersyon dagiti Ilokano iti putahe ti Tagalog a tortang talong. Ti torta a tarong ket sibubukel ti tinuno a tarong santo pagdaplaken ken isawsaw iti binatil nga itlog ken maprito. Ti puke-puke ket tinuno met laeng a tarong ngem maiwa iti babassit wenno pis-iten aginggana malusak. Adtoy ti kasapulan ken pamay-an:
Ramen:
6 a tarong a pangtuno
3-4 nga itlog
1 dakkel a sibuyas
3 ngipen a bawang
bugguong a munamon wenno asin
mantika
Preparasyon:
1. Ituno dagiti tarong santo pabaawan. Ukisan ken ikkaten ti pamurosan na. Lusaken.
2. Pitpiten ti bawang ken tadtaden. Iwaen met ti sibuyas a panggisa.
3. Iti malukong, batilen dagiti itlog. Timplaan iti sangapirit nga asin.
4. Isaang ti pariok. No pumudot, ikabil ti mantika. Igisa ditoy ti bawang ken sibuyas aginggana lumukneng ti sibuyas.
5. Isaruno nga ipisok ti nalusak a tarong. Kiwaren tapno saan a makset. Ipatedted ti kalalaingan na a digo ti bugguong. Kiwaren tapno agpapada a maagsep ti tarong ti bugguong.
6. Ipalagupog ti itlog iti gisgisaen a tarong. Kiwaren aginggana napalet.#


text:
Agtalinaedka iti Ayat ti Dios
Tumulong kenka daytoy a publikasion nga agtultuloy a mangiyaplikar iti biagmo kadagiti prinsipio ti Biblia tapno makapagtalinaedka iti ayat ti Dios.
Surat ti Bagi a Manarawidwid
Parparegtaen ti Bagi a Manarawidwid dagiti Saksi ni Jehova ti amin a mangay-ayat ken Jehova a surotenda ti ulidan ni Jesus, a nagtalinaed iti ayat ni Amana.
KAPITULO 1
“Daytoy ti Kaipapanan ti Ayat iti Dios”
Ilawlawag ti Biblia iti simple a sasao no kasano a maipakitatayo nga ay-ayatentayo ti Dios.
KAPITULO 2
Kasano a Masalimetmetam ti Nasayaat a Konsiensia?
Posible kadi ti maaddaan iti nadalus a konsiensia a saan a nadalus iti imatang ti Dios?
KAPITULO 3
Ayatem Dagidiay Ay-ayaten ti Dios
Pilpilien a naimbag ni Jehova dagiti pakigayyemanna, ket kastatayo met koma.
KAPITULO 4
Apay a Raementayo ti Autoridad?
Ibaga ti Biblia ti tallo a kangrunaan a benneg ti biag a kidkiddawen ti Dios a raementayo ti autoridad ti sabsabali.
KAPITULO 5
No Kasano ti Agtalinaed a Saan a Paset ti Lubong
Ibaga ti Sao ti Dios ti lima a pamay-an nga agbalintayo a saan a paset ti lubong.
KAPITULO 6
No Kasano ti Agpili iti Nasayaat a Paglinglingayan
Adda tallo a saludsod a makatulong kenka nga agpili a nainsiriban.
KAPITULO 7
Ipatpategmo Kadi ti Biag a kas iti Panangipateg ti Dios?
Ania ti ramanen ti saan a panangpapatay iti pada a tao?
KAPITULO 8
Ay-ayaten ti Dios Dagiti Nadalus a Tattao
Matulongannaka ti Biblia a mangliklik kadagiti aramid a mamagbalin kenka a narugit iti imatang ni Jehova.
KAPITULO 9
Adaywam ti Pannakiabig
Kada tawen, rinibu a Kristiano ti makaaramid iti seksual nga imoralidad. Kasanom a maliklikan ti mabiktima iti daytoy nga appan?
KAPITULO 10
Panagasawa—Sagut ti Naayat a Dios
Kasanoka a makapagsagana para iti naballigi a panagasawa? No naasawaankan, ania ti aramidem tapno agpaut ti panagasawayo?
KAPITULO 11
“Ti Panagasawa Nadayaw Koma”
Adda innem a saludsod a makatulong tapno mapasayaat ti panagasawayo.
KAPITULO 12
Sawem ti “Naimbag a Maipaay a Pangpabileg”
Ti sasao ket mabalin a makapasakit wenno makapabileg. Ammuem no kasano nga usaren daytoy a sagut sigun iti nangirantaan ni Jehova.
KAPITULO 13
Dagiti Selebrasion a Di Makaay-ayo iti Dios
Adda dagiti selebrasion ken piesta nga agparang a pakaidayawan ti Dios ngem saan gayam a makaay-ayo kenkuana.
KAPITULO 14
Mapagtalkanka Koma iti Amin a Banag
Adda ti masapul nga aramidentayo sakbay nga agbalintayo a mapagtalkan iti sabsabali.
KAPITULO 15
Pagrag-oam ti Napinget a Panagtrabahom
Dagiti sungbat iti lima a saludsod ket makatulong kenka nga agdesision no awatem wenno saan ti maysa a trabaho.
KAPITULO 16
Busorem ti Diablo ken Dagiti Pangallilawna
Ammotayo ti pannakabalin ni Satanas ngem saantayo a pakakumikoman dayta. Apay?
KAPITULO 17
Pabilgem ti Kasasantuan a Pammatim
Adda tallo nga addang a makatulong kenka a mangpabileg iti pammatim tapno makapagtalinaedka iti ayat ti Dios.
APENDISE
No Kasano ti Panangtrato iti Nailaksid
Talaga kadi a nasken a naan-anaya liklikantayo dagiti nailaksid?
APENDISE
Kaano ken Apay a Kasapulan ti Agdalungdong?
Ipakita ti Biblia ti tallo a napateg a banag a makatulong kenka a mangsungbat.
APENDISE
Panagsaludo iti Bandera, Panagbutos, ken Serbisio Sibil
Ania a Nainkasuratan a bilin ti makatulong kenka a maaddaan iti nadalus a konsiensia kadagitoy a banag?
APENDISE
Babbabassit a Kapaset ti Dara ken Dagiti Pamay-an ti Panagopera
Babaen ti panangaramid kadagiti simple nga addang, mapagballigiam dagiti karit a maipasango kenka mainaig iti panangagas.
APENDISE
Maisardengmo ti Masturbasion
Kasanom a mapagballigian daytoy a narugit nga aramid?
APENDISE
No Ania ti Kuna ti Biblia Maipapan iti Diborsio ken Panagsina
Sigun iti Biblia, ania a kasasaad a mabalin a makiasawa manen ti maysa a nakidiborsio?
APENDISE
Panangrisut Kadagiti Di Pagkikinnaawatan Mainaig iti Negosio
Mabalin kadi nga idarum ti maysa a Kristiano ti kapammatianna?


text:
Komoros
Ti Komoros i/ˈkɒməroʊz/ (Arabiko: جزر القمر, Ǧuzur al-Qumur/Qamar), opisial a ti Kappon iti Komoros (Komoriana: Udzima wa Komori, Pranses: Union des Comores, Arabiko: الاتحاد القمري al-Ittiḥād al-Qumurī/Qamarī) ket maysa a naturay, a purpuro nga isla a pagilian idiay Taaw Indiano, a mabirukan idiay daya nga aplaya iti Áprika, iti akin-amianan a gibus iti Kanal Mozambique,a nagbaetan ti amianan a daya ti Kanal Mozambique ken amianan a laud ti Madagascar. Dagiti dadduma pay a pagilian nga asideg ti Komoros ket ti Tanzania iti amianan a laud ken ti Seychelles iti amianan a daya. Ti kapitoliona ket ti Moroni idiay Grande Comore.
Iti 1,862 km2 (719 sq mi) (malaksid ti Mayotte),[6] ti Komoros ket isu ti maikatlo a kabassitan a pagilian iti Aprika babaen ti kalawa. Ti populasion ket (malaksid ti Mayotte) ket nakarkulo iti 798,000. Ti naganna ket naala manipud ti Arabiko a balikas a قمر qamar ("bulan").[7] Ti purpuro ket nalatak kadagiti nadumaduma a kultura ken pakasaritaan, a kas maysa a pagilian a naporma iti nagsasabtan kadagiti adu a sibilisasion. Isu daytoy ti akin amianan unay a kameng ti estado iti Liga ti Arabo. Bayat nga idiay naisuppiatan nga isla iti Mayotte ti opisial a pagsasao laeng ket ti Pranses, ti "Kappon iti Komoros" ket adda dagiti tallo nga opisial a pagsasao: Komoriano, Arabiko, ken Pranses.
Daytoy a pagilian ket opisial a mangbukel kadagiti uppat nga isla idiay bulkaniko a Komoros a purpuro: iti akin-amaianan a laud unay ti Grande Comore wenno Ngazidja, Mohéli wenno Mwali, Anjouan wenno Nzwani, ken ti akin abagatan unay a ti Mayotte wenno Maore, ken dagiti daduma pay a babassit nga isla. Nupay kasta, ti gobierno iti Komoros (wenno dagiti sinarunona, manipud ti panakawayawayas) ket saanda pay a naiturayan ti isla iti Mayotte, a ti Pransia ket turayanna akas ti maysa a ballasiw taaw a departamento. Ti Mayotte ket isu laeng ti isla ti purpuro a nasaan a bimmutos para ti panakawayawaya manipud ti Pransia idi 1974; ti kinaudi ket bineto dagiti Konsilo ti Salaknib ti Nagkaykaysa a Pagpagilian a resolusion a mangpasingked iti Komoriano a katurayan iti dayta nga isla.[8][9][10][11] Ken mairaman pay ti, 29 Marso 2009 a panagbutos iti panagbalin ti Mayotte ti maysa a ballasiw taaw a departamento iti Pransia idi 2011 ket binutosan babaen dagiti tattao iti Mayotte.
Ti Komoros ket isu laeng ti estado a kameng dagiti sumaganad: Aprikano a Kappon, Prankoponia, Organisasion iti Islamiko a Panagtitinnulongan, Liga ti Arabo, ken Komision ti Taaw Indiano. Daytoy a pagilian ket adda ti pakasaritaan babaen dagiti adu a kudeta manipud ti pannakawayawayas idi 1975. Manipud idi 2008 agarup a kagudua ti populasion ket agbibiag iti baba ti internasional a linia ti kapanglaw iti US$1.25 ti maysa nga aldaw.[12]
Dagit nagibasaran[urnosen | urnosen ti taudan]
- ^ "Komoras". State.gov. 5 Mayo 2010. Naala idi 1 Hunio 2010.
- ^ excl. Mayotte
- ^ a b c d "Komoros". Internasional a Pundo ti Panguartaan. Naala idi 18 Abril 2012.
- ^ "GINI index". World Bank. Naala idi 26 Hulio 2013.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ Ti Dominique ken Michelle Frémy (2004).Quid 2005 Dagitiedision Robert Laffont. p.1175.
- ^ "Comores Online.com – reperensia ti pakasaritaan iti nagan".
- ^ Ti umuna a Resolusion ti Sapasap nga Asemblia ti Nagkaykaysa a Pagpagilaian iti daytoy a banag, "Saludsod iti Komoros nga isla iti Mayotte (PDF)," Resolusion ti Sapasap nga Asemblia ti Nagkaykaysa a Pagpagilaian A/RES/31/4, (21 Oktubre 1976) ket ibagan a "ti panagsakup babaen ti Pransia iti Komoriano nga isla iti Mayotte ket madi a panagipan iti nailaina a panagkaykaysa iti Komoriano nga estado, a Kameng iti Nagkaykaysa a Pagpagilian," a saan nga inawawat dagiti tinurayan ti Pransia a panagbutos ken agpabpabasol ti kaada ti ti Pransia idiay Mayotte.
- ^ A kas naipalpalawagan babaen ti Organisasion iti Aprikano a Panagkaykaysa, ti Tignay dagiti Di-Naikaduaan a Pagilian, ti Organisasion iti Islamiko a Panagtitinnulong, ken ti Sapasap nga Asemblia ti Nagkaykaysa a Pagpagilian: ti kinaudi a Resolusion ti Sapasap nga Asemblia ti Nagkaykaysa a Pagpagilian a mangipagarup iti daytoy a banag, "Saludsod iti Komoriano nga isla iti Mayotte," Resolution ti Sapapsap nga Asenblia ti Nagkaykaysa a Pagpagilian A/RES/49/18, (6 Disiembre 1994) ket agibaga a "dagiti nagbanagan dagiti panagbutos iti 22 Disiembre 1974 ket maikapanunutan iti maysa a sangalubongan ken san nga iti tungngal maysa nga isla,...Daytoy ket agpasingked ti katurayan iti Islamiko a Pederal a Republika iti Komoros iti isla iti Mayotte".Adda pay dagiti resolusion nga agisasao kadagiti naipadpada a nabutusan idi 1977 (31/4) ken 1994 (49/18).
- ^ "Dagiti Suheto dagiti UN Beto ti Konsilo ti Salaknib". Sangalubongan a Porum ti Annuroten. Naiyarkibo manipud iti ti kasisigud idi 17 Marso 2008. Naala idi 27 Marso 2008.
- ^ "Article 33" (PDF). UN a Tulag.
- ^ Pagsurotan ti Panagrangrang-ay ti Nagtagitaoan, Tabla 3: Nagtagitaoan ken matgedan a kapanglaw, p. 35. Naala idi 1 Hunio 2009
- Komoros
- Dagiti pagilian idiay Aprika
- Dagiti pagilian ken teritorio nga agsasao ti Arabiko
- Dagiti pagilian ti Taaw Indiano
- Dagiti pederal a republika
- Dagiti pagilian ken teritorio nga agsasao ti Pranses
- Dagiti pagilian nga isla
- Dagiti kabassitan a naparang-ay a pagilian
- Dagiti estado a kameng ti La Francophonie
- Dagiti estado a kameng ti Kappon ti Aprika
- Dagiti estado a kameng ti Liga ti Arabo
- Dagiti estado a kameng ti Organisasion ti Islamiko a Pagtitinnulongan
- Dagiti estado ken teritorio a nabangon idi 1975
- Dagiti pagilian ken teritorio nga agsasao ti Swahili
- Dagiti estado a kameng ti Nagkaykaysa a Pagpagilian


text:
Opisina ken Impormasion iti Panagpasiar
Naimpusuan nga awisendaka nga agpasiar kadagiti opisina ken pagimprentaanmi. Ammuem ti adres ken oras ti panagpasiar.
New Caledonia
236, rue Georges Lèques
Normandie
98800 NOUMEA
NEW CALEDONIA
+687 43-75-00
Panagpasiar
Lunes agingga iti Biernes
8:00 a.m. agingga iti 11:00 a.m. ken 1:00 p.m. agingga iti 4:00 p.m.
Kapautna 45 minuto
Trabaho iti Opisina
Mangimatmaton iti aktibidad dagiti Saksi ni Jehova iti New Caledonia ken iti Wallis and Futuna Islands. Agipatpatarus kadagiti literatura a naibatay iti Biblia iti lengguahe a Drehu, Faka’uvea, ken walo a dadduma pay a lokal a lengguahe.


text:
Decriminalization of libel case? Aguray…!
Saan ngata a nakarkaron iti panagpapatay kadagiti katrabaho iti media no mapukawen a naminpinasan ti libel case? Kadakami a biang, mas dakdakkel a peggad iti pannakaikkat ti libel case a kas kaso ngem ti sumango iti libel case. Amangan no agayus ti karayan a dara iti mas nakarkaro a panagparti…
No madecriminalized ti libel case, awanen iti sabali pay a gammatan ti subject no di agibales babaen iti bukodna a pangngeddeng, ket karamanen ditoy ti pammapatay. Agsipud ta saan a makadarum adda la ketdi ti tendensiana nga umasideg kadagiti hired killers wenno kadagiti badigardna wenno isu a mismo iti mangiwayat iti pammapatay.
Ngem no adda pay laeng ti libel case, ad-adu met ngata iti mangibalakad kenkuana a nasaysayaat wenno mas sibilidad ti panagdarum ket ti korte ti mangeddeng no libelous in nature ti naisurat wenno saan. Maliklikan no kuan dayta ad-adu pay a panagparti.
Asino ti agbuteng iti libel case? Karamanen daytoy a peggad iti trabaho ti broadcaster ken journalist. Sakbay a sinerrek daytoy a trabaho, namnamaemon nga iti maysa nga aldaw ket sumangoka a sumango kadaytoy. Ngem iti kaanoman, saanto nga agballigi ti libel case no ti sinurat ket agbatay iti kinapudno ken awanen iti sabali nga insurat no di kinapudno laeng. Asino ngarud ti mabuteng? No broadcaster ken journalist ket agsasao iti kinapudno, apay a mabuteng?
Mas mamatikami ti responsible reporting a maisaknap iti panagtrabaho. Kasapulan unay ti professional ethics wenno professionalism iti trabaho. Liklikan koma iti bukod nga interes. No la ketdi adda dagiti pagibasaran ken pagbatayan kadagiti insurat, wenno kinapudno amin nga insurat, ania ngarud iti pagbutngan? Ti kinapudno ti armas ti media a mangisalakan kenkuana iti libel case. Saanto a maikuspil ti agsasao iti kinapudno, ta rumuar ket rumuarto latta ti kinapudno.
Isu a makunami, sakbay ti decriminalization, maadal ken matimbang ken maamiris koma a nalaing dagiti epektona. Saan koma a maisarwag ti dinnardarasudos ta dinto ket tumaud iti ad-adu a panagpapatay.
Ayunanmi met ti memorandum circular ti Korte Suprema a panagmulta laeng ti dusa ti libel case imbes a kaso a pannakabalud. ##
Wednesday, August 13, 2008
Decriminalization of libel case? Aguray…!
2 comments:
-
-
dakesna kailian ket dagiti rebbengna a mangsalaknib kadagiti mangbul-bulos iti kinapudno ket isuda met ti agpel-pellas iti batillog su nga adu dagiti tumaud nga umel ngem agbiag dagiti natangken ti konsensia ti lapisna ta uray no mailay-layat kaniada ti geppas, ungapenda latta ti bibigda a mangibalikas iti pudno...
- 7:12 AM
- Ka Iddo said...
-
ngarud a, kailian... adda manen a, impalnaawda a brodkaster...
- 3:04 PM


text:
Uleg
Dagiti uleg ket dagiti immatiddog, awan saka, mangmangan ti ayup a reptilia iti suburnos ti Serpentes a mabalin a mailasin manipud kadagiti awan sakana ng alutiit babaen ti kaawananda kadagiti kalub ti mata ken dagiti akin-ruar a lapayag. Kasla amin dagiti squamata, dagiti uleg ket ektotermiko, amniota a bertebrata a naabbongan kadagiti nagtutuon a siksik. Adu kadagiti sebbangan ti uleg ket addaan kadagiti bangabanga nga ad-adu pay kadagiti nagsuupan ngem dagiti alutiit a tinaudanda, a mangpalubos kadagitoy nga agalun-on kadagiti sidada a dakdakkel ngem dagiti uloda nga addaan iti nalukay a pangpanga.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig iti Uleg iti Wikimedia Commons


text:
Papa Juan XVII
Ni Papa Juan XVII (pimmusay idi 6 Disiembre 1003), naipasngay a kas ni John Sicco, ket ti anak a lalaki ti sabali pay a Juan Sicco,[1] ket naipasngay idi idiay rehion ti Roma a nakunkuna idi a kas ti Biveretica.[2] Isu ti nangsaruno kenni Papa Silvestre II a kas Papa manipud idi 16 Mayo 1003, ngem isu ket pimmusay kalpasan ti innem a bulan.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig kenni Papa Juan XVII iti Wikimedia Commons


text:
SALUDSOD DAGITI AGTUTUBO
Panaggayyem Laeng Wenno Ayat?
—Paset 1: Adda Ngata Riknana Kaniak?
Magustuam ti maysa a gayyemmo a dimo kasekso, ket siguradoka a kasta met laeng ti marikriknana kenka. Kanayonkayo ngamin nga agtintinneks, kanayonkayo nga agkadua kadagiti gathering . . . , ken nalawag nga ipakita ti dadduma a teksna a kasla kayatnaka.
Isu a dinamagmo no ania a talaga ti relasionyo tapno maammuam no agpada met laeng ti riknayo. Ti sungbatna? “Gayyemka laeng.”
Ti epektona
“Kagurak isuna ken kagurak ti bagik! Inaldaw idi nga agtintinnekskami, ken impakitana a talaga a kayatnak. Siempre, natnag ti riknak kenkuana.”
—Jasmine.
“Kaduak idi ti maysa a babai nga agtsaperon no agdeyt ti dua a gayyemmi. No dadduma, kaslakam met lang agdedeyt a dua. Kanayonkami nga agsarsarita, sa idi kuan, kanayonkamin nga agtintinneks. Kasla diak maawat idi imbagana nga ibilbilangnak laeng a gayyem ken idi naammuak nga adda met gayam boyfriend-nan.”
—Richard.
“Inaldaw a teteksannak ti maysa a baro, ken no dadduma, agin-innangawkami a kayatmi ti maysa ken maysa. Ngem idi imbagak nga adda riknak kenkuana, nagkatawa sa imbagana, ‘Diak pay kayat ti maaddaan iti girlfriend!’ Nabayag a nagsangsangitak.”
—Tamara.
Konklusion: No ipapanmo nga espesial ti panaggayyemyo iti maysa a tao sa maammuam nga awan gayam riknana kenka, normal laeng a makaguraka, mabainan, wenno masaktanka pay ketdi. “Nasaktanak unay idi napasamak dayta kaniak,” kuna ti agtutubo a ni Steven. “Nabayag pay sakbay a nasursurok manen ti agtalek iti sabali a tao.”
No apay a mapasamak
Gapu iti social media ken iti panagteks, nalaka laeng a matnag ti riknam iti maysa nga awan met a talaga ti riknana kenka. Basaem ti kuna ti dadduma nga agtutubo.
“Mabalin a teksannaka ti maysa gapu laeng ta awan ti maaramidna, ngem mabalin a panunotem nga adda riknana kenka. Ket no inaldawen dayta, ipapanmon a talaga nga espesialka kenkuana.”
—Jennifer.
“Mabalin a kayat ti maysa ti sumrek iti serioso a relasion, ngem kayat laeng ’tay maysa nga adda kasaritana tapno dumakkel ti kompiansana iti bagina.”—James.
“No makaawat ti maysa iti simple a teks a ‘good night,’ mabalin nga ipapanna nga adda rikna kenkuana ti nangiteks. Ngem posible nga iteks dayta ti maysa uray awan pulos riknana kenka.”
—Hailey.
“No mangi-send ti maysa iti smiley, mabalin a nasingpet laeng wenno mabalin nga ang-angaw a mangipakpakita iti romantiko nga interes. No dadduma, ipapan ti makaawat iti smiley a flirting dayta.”
—Alicia.
Konklusion: Dimo panunoten nga adda rikna ti maysa kenka gapu laeng ta nasingpet kenka.
Nalaka a sawen ngem narigat nga aramiden? Wen! Kuna ti Biblia: “Ti puso nagulgulib [wenno, mas manangallilaw] ngem iti aniaman a banag ket desperado.” (Jeremias 17:9) Mabalin nga allilawennaka ti pusom a sumrek iti maysa a relasion a kas iti kastilio a naaramid iti darat. Madadael dayta inton mabigbigmo nga imahinasionmo laeng.
Ti mabalinmo nga aramiden
Agbalinka a rasonable. Panunotem a naimbag ti panaggayyemyo. Isaludsodmo iti bagim, ‘Adda kadi nabileg a rason tapno panunotek nga espesial ti panangtrato kaniak ti gayyemko?’ Dimo ipalubos a kontrolennaka ti riknam. Usarem ketdi ti ‘pannakabalinmo nga agrason.’
—Roma 12:1.
Agpanunotka a naimbag. Mabalin nga adda dagiti pagilasinan no apay nga ipapanmo nga adda riknana kenka, ngem agpokuska kadagiti pagilasinan no apay a mabalin a kamalika. Dimo panunoten a gapu laeng ta adda riknam iti maysa a tao, adda metten riknana kenka.
Agurayka. Tapno saanka a masaktan, dimo ipalubos a matnag ti riknam iti maysa agingga a saanna nga ibaga a kayatnaka a maam-ammo saan laeng a kas maysa a gayyem.
Agbalinka a napudno. Kuna ti Biblia nga adda “tiempo ti panagsao.” (Eclesiastes 3:7) No kayatmo a maammuan no saan laeng a gayyem ti pangibilangan ti maysa kenka, kasaritam. “No saankayo nga agpada iti marikrikna,” kuna ti agtutubo a ni Valerie, “nasaysayaat a masaktanka bassit itan ngem iti ipalubosmo nga agtultuloy ti riknam ket maammuamto nga awan met gayam riknana kenka.”
Konklusion: “Saluadam [wenno, annadam] ta pusom,” kuna ti Proverbio 4:
No maammuam nga adda riknana kenka—ket addakan iti husto nga edad tapno maki-boyfriend wenno maki-girlfriend—mabalinmon ti agdesision no kayatmon nga agbalin a mas nadekdekket ti relasionyo. Laglagipem a nalagda ti relasion ti agassawa no agpada nga ipatpategda ti relasionda iti Dios ken no nawayada a mangibaga iti riknada ken napudnoda iti maysa ken maysa. (1 Corinto 7:39) Kinapudnona, sakbay a nagasawada, nasayaat ti panaggayyemda—ket agtultuloy a kasta.
Ammuem ti Ad-adu Pay
Panaggayyem Laeng Wenno Ayat?—Paset 2: Ipakpakitak Kadi a Kasla Adda Riknak Kenkuana?
Mabalin ngata nga ipapan ti gayyemmo nga adda riknam kenkuana? Basaem dagitoy a tip.


text:
General Trias
Ti Siudad ti General Trias ket maysa a siudad iti probinsia ti Cavite iti Filipinas.
Dagiti baranggay[urnosen | urnosen ti taudan]
Ti Gen. Trias ket nabingbingay a politikal iti 33 barbaranggay.[2]
- Alingaro
- Bacao I
- Gov. Ferrer Pob. (Bgy. 1)
- Sampalucan Pob. (Bgy. 2)
- Dulong Bayan Pob. (Bgy. 3)
- San Gabriel Pob. (Bgy. 4)
- Bagumbayan Pob. (Bgy. 5)
- Vibora Pob. (Bgy. 6)
- 1896 Pob. (Bgy. 8)
- Prinza Pob. (Bgy. 9)
- Biclatan
- Buenavista I
- Corregidor Pob. (Bgy. 10)
- Javalera
- Manggahan
- Navarro
- Panungyanan
- Pasong Camachile I
- Pasong Kawayan I
- Pasong Kawayan II
- Pinagtipunan
- San Francisco
- San Juan I
- Santa Clara
- Santiago
- Tapia
- Tejero
- Arnaldo Pob. (Bgy. 7)
- Bacao II
- Buenavista II
- Buenavista III
- Pasong Camachile II
- San Juan II
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Cavite". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 13 Agosto 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Cavite". Datos ti Populasion ti Ili. Dibision ti Panagsukisok ti LWUA. Naala idi 13 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
1Bayat ti kaadda ni Apolos idiay Corinto, dinaliasat met ni Pablo dagiti naseksek a lugar ti probinsia. Idi dumteng idiay Efeso, nasarakanna ti sumagmamano nga adalan. 2“Inawatyo kadin ti Espiritu Santo idi nagbalinkayo a mamati?” sinaludsodna kadakuada. “Saan,” insungbatda. “Dimi pay nangnangngeg nga adda Espiritu Santo.” 3Kinuna ni Pablo, “Ania ngarud a kita ti buniag ti inawatyo?” “Ti panamuniag ni Juan,” insungbatda. 4Kinuna ni Pablo, “Ti panamuniag ni Juan maipaay kadagiti agbabawi kadagiti basolda. Imbaga ni Juan kadagiti tattao a masapul a patienda ti sumaruno kenkuana nga isu ni Jesus.” 5Idi nangngegda daytoy, nabuniaganda iti nagan ni Apo Jesus. 6Impatay ni Pablo ti imana kadakuada, ket bimmaba ti Espiritu Santo kadakuada. Nagsaoda iti nadumaduma a pagsasao ket impakaammoda met ti sao ti Dios. 7Agsangapulo ket dua dagitoy a lallaki. 8Tallo a bulan a napnapan ni Pablo iti sinagoga. Iti sangoanan dagiti tattao, situtured a nagsao ken nagilawlawag ken nangguyugoy kadakuada a pudno ti sasawenna maipapan iti Pagarian ti Dios. 9Ngem adda dagiti nasukir kadakuada ket dida namati. Linalaisda ti Dalan ti Apo iti sangoanan ti entero a grupo. Isut’ gapuna a pimmanaw sadiay ni Pablo a kaduana dagiti adalan. Inaldaw a makiin-innadal iti pangisursuroan a kukua ni Tirano. 10Nagtuloy daytoy iti las-ud ti dua a tawen. Ket nangngeg dagiti amin a Judio ken Hentil nga agnanaed iti probinsia ti Asia ti mensahe maipapan iti Apo. 11Nagar-aramid ti Dios kadagiti nakaskasdaaw a milagro babaen iti panangaramatna ken ni Pablo. 12Uray dagiti panio ken apron nga inaramatna, naipanda kadagiti masakit. Napaimbagda ket napaksiat dagiti dakes nga espiritu kadakuada. 13Adda sumagmamano nga agpaspasiar a Judio ket mamakpaksiatda met kadagiti dakes nga espiritu. Pinadasda nga aramaten ti nagan ni Apo Jesus. Kunkunada kadagiti dakes nga espiritu: “Iti nagan ni Jesus nga ikaskasaba ni Pablo, bilinenkayo a rummuar iti dayta a tao.” 14Mairaman kadakuada dagiti pito a lallaki nga annak ti Nangato a Padi dagiti Judio nga agnagan Sceva. 15Ngem kinuna ti dakes nga espiritu kadakuada, “Am-ammok ni Jesus ket am-ammok met ni Pablo. Ngem siasinokayo?” 16Dinarup ida ti tao a linuganan ti dakes nga espiritu ket kasta unay ti panangkabkabilna kadakuada agingga a naparmekna ida. Lamolamo ken sugat-sugatda a nagtataray a rimmuar iti balay. 17Nadamag dagiti amin a Judio ken dagiti Hentil nga agnanaed idiay Efeso ti napasamak. Napnoanda amin iti buteng ket ad-adda manen nga intan-okda ti nagan ni Apo Jesus. 18Adu kadagiti mamati ti immay ket silalatak nga inaklon ken impudnoda dagiti kakastoy nga inaramidda. 19Adu kadagiti managsalamangka ti nangurnong kadagiti libroda sada pinuoran iti sangoanan ti amin a tao. Aganay a 50,000 a bagi ti pirak ti nakuentada a gatad dagiti libro. 20Iti kasta, nagsaknap ken bimmileg ti sao ti Apo. 21Kalpasan dagitoy a pasamak, inkeddeng ni Pablo ti agdaliasat idiay Macedonia ken Acaya sakbay a mapan idiay Jerusalem. “Inton aggapuak idiay Jerusalem,” kinunana, “masapul nga innak met kitaen ti Roma.” 22Imbaonna ngarud da Timoteo ken Erasto, dua kadagiti katulonganna, a mapan idiay Macedonia, idinto a nagtaeng pay bassit idiay probinsia ti Asia. 23Iti dayta a tiempo, timmaud ti nakaro a riribuk idiay Efeso gapu iti Dalan ti Apo. 24Adda platero nga agnagan Demetrio. Agar-aramid iti babassit a pirak a sinan-templo ni Artemis a diosa, ket nawadwad ti mateggedan dagiti mangmangged iti daytoy a negosiona. 25Inummong ni Demetrio dagiti amin a trabahadorna ken dagiti padana a platero ket kinunana kadakuada: “Kakadua, ammoyo a daytoy a trabaho ti pagrang-ayantayo. 26Makita ken mangngegyo a mismo ti ar-aramiden dayta a Pablo. Kunkunana a saan a dios dagiti didiosen nga aramid ti tao. Ket adun ti nakumbinsirna a mamati a pudno ti ibagbagana, saan laeng a ditoy Efeso no di pay ket iti isuamin a lugar iti probinsia ti Asia. 27Ngarud, agpeggadtayo. Dakesto ti pakasarsaritaan daytoy a pagsapulantayo ket saanton a raemen dagiti tattao ti templo ni Artemis. Saandanton nga ibilang a naindaklan daytoy a diosa, ti diosa a pagrukbaban iti amin nga Asia ken iti sangalubongan!” 28Idi mangngegda daytoy, nakapungtotda ket inriawda, “Agbiag ni Artemis! Agbiag ni Artemis ti Efeso!” 29Nabuak ti entero a siudad, ket immad-adu a tattao ti nagririaw. Ginammatan dagiti tattao ti dua a taga-Macedonia, da Gayo ken Aristarco a kakadua ni Pablo; inulod-ulodda nga impan dagitoy iti auditorium ti plasa. 30Kayat ni Pablo ti mapan iti sangoanan dagiti tattao ngem saan a pinalubosan dagiti mamati. 31Pinaibaga met ti sumagmamano a gagayyemna a nangato nga agtuturay iti probinsia a saan koma nga agparparang iti auditorium. 32Kabayatanna, naariwawa ti ummong ta aggigiddiat ti yik-ikkis dagiti tattao, ket kaaduanna kadakuada ti saan a makaammo no apay nga addada sadiay. 33Impagarup ti sumagmamano a tattao nga aramid daytoy ni Alejandro, agsipud ta pinauli dagiti Judio iti sangoanan. Sineniasan ida ni Alejandro tapno agpalawag koma, 34ngem idi mabigbigda a Judio, sangsangkamaysada a nangipukpukkaw iti las-ud ti dua nga oras: “Agbiag ni Artemis! Agbiag ni Artemis ti Efeso!” 35Kamaudiananna, napagtalna met laeng ida ti sekretario ti siudad. “Kakabsat a taga-Efeso,” kinunana, “ammoyo amin a ti siudad ti Efeso ti mangay-aywan iti templo ni Artemis a naindaklan a diosa ken iti nasantoan a bato a nagtinnag manipud langit. 36Awan ti makailibak iti daytoy. Ngarud, masapul nga agtalnakayo ket dikay agdardarasudos. 37Inyegyo ditoy dagitoy a lallaki, nupay awan tinakawanda a templo wenno insaoda a maikontra iti diosatayo. 38No adda pangidaruman da Demetrio ken dagiti platerona iti siasinoman, adda dagiti aldaw a silulukat ti pangukoman ket adda dagiti agturay a mangukom. Sadiay ti pagidarumanda. 39Ngem no adda sabali a masapulyo, masapul nga usigen dayta ti taripnong dagiti umili. 40Ta mabalin a maidarumtay iti panangriribuk gapu iti napasamak ita nga aldaw. Awan pagpambartay iti daytoy a riribuk, ket awan met mairasontayo.” 41Idi maisaonan daytoy, pinagawidna dagiti tattao.
Copyright
Learn More


text:
PANAGBIAG KAS KRISTIANO
Mabalinmo Kadi a Padasen iti Makatawen?
Padasen ti ania? Agbalin a regular pioneer! Sigurado nga adunto ti maawatmo a bendision!—Pr 10:22.
NO PAYUNIRKA . . .
agbalinka a nalaing nga ebanghelisador ken ad-adda a matagiragsakmo ti ministerio
mapatibkermo ti relasionmo ken Jehova. No kanayon nga ibagbagam iti sabsabali ti maipapan kenkuana, kanayon met a maipalagip kenka dagiti nagsasayaat a kualidadna
mariknam ti pannakapnek gapu iti panangyun-unam iti Pagarian ken mariknam ti rag-o a resulta ti panangtulongmo iti sabsabali.—Mt 6:33; Ara 20:35
mabalinmo ti umatender iti panangmiting ti manangaywan iti sirkito kadagiti payunir bayat ti panagbisitana, iti espesial a miting iti lawas ti asamblea sirkito, ken iti Pioneer Service School
ad-adu ti gundawaymo a makairugi ken makaikondukta iti panangyadal iti Biblia
ad-adu ti tiempom a makikadua kadagiti kakabsat ket matagiragsakmo ti makipinnaregta.—Ro 1:11, 12


text:
Malawi
Ti Malawi (Chichewa [malaBi]), opisial a ti Republika ti Malawi, ket ti napalikmutan ti daga a pagilian idiay abagatan a daya nga Aprika a dati nga ammo a kas ti Nyasalandia. Daytoy ket bineddengan babaen ti Zambia iti amianan a laud, ti Tanzania iti amianan a daya, ti Mozambique iti daya, abagatan ken laud. Ti pagilian ket naisina manipud iti Tanzania ken Mozambique babaen ti Danaw Malawi. Ti Malawi ket sumurok a 118,000 km2 (45,560 sq mi) ken addaan daytoy iti nakarkulo a populasion ti 16,777,547 (karkulo ti Hulio 2013). Ti kapitoliona ket ti Lilongwe ken isu pay daytoy ti kadakkelan a siudad ti Malawi; ti maikadua a kadakkelan ket ti Blantyre ken ti maikatlo ket ti Mzuzu. Nagtaud ti nagan a Malawi manipud iti Maravi, ti duog a nagan ti tattao a Nyanja a nagtagtagitao iti lugar. Ti pagilian ket nabirngasan pay iti "The Warm Heart of Africa".[8]
Ti Malawi ket maysa kadagiti kabassitan a pagilian iti Aprika. Ti Danaw Malawi ket mangsakop iti agarup a pagkatlo iti kalawa ti Malawi.[9]
Ti lugar idiay Aprika nga ammo itan a kas Malawi ket tinagtagitao idi babaen dagiti immak-akar a grupo ti Bantu idi agarup a maika-10 a siglo. Kadagiti napalabas a siglo idi 1891 ti lugar ket kinolonia babaen ti Britaniko. Iti 1953 a Malawi, idi ammo a kas Nyasalandia, ti protektorado ti Nagkaykaysa a Pagarian, ket nagbalin a protektorado iti kaunegan ti nawaya-bassit a Pederasion ti Rhodesia ken Nyasalandia. Nawaswas ti Pederasion idi 1963. Idi 1964 nagpatingga ti protektorado ti Nyasaland ken ti Nyasaland ket nagbalin a nawaya a pagilian babaen ni Reina Isabel ken addaan iti baro a nagan iti Malawi. Kalpasan ti dua a tawen ti Malawi ket nagbalin a republika. Kalpasan ti pannakaala iti wayawaya daytoy ket nagbalin a maysa-partido nga estado babaen ti presidensia ni Hastings Banda, ken nagtultuloy a presidente aginggana idi 1994, idi naabak isuna iti panagbubutos. Ni Peter Mutharika ti agdama a presidente. Ti Malawi ket addaan iti demokratiko, adu-partido a gobierno. Ti Malawi ket addaan iti bassit a puersa ti militar nga adaan iti buyot, marina ken aero puersa. Ti ganganaet nga annuroten ti Malawi ket managkayat iti Akinlaud ken mangiraman kadagiti positibo a diplomatiko a pannakibiang kadagiti kaaduan a pagilian ken ti pannakibinglay kadagiti nadumaduma a gunglo ti sangalubongan.
Ti Malawi ket maysa kadagiti saan unay a naparang-ay a pagilian. Kaaduan iti ekonomiana ket naibatay iti agrikultura, ken kaaduan iti populasionna ket adda iti away. Ti gobierno ti Malawi ket kaaduan nga agdepdepende kadagiti tulong manipud kadagit isabali a pagilian tapno tapno maabotna dagiti masapulna iti panagdur-as, ngem daytoy met a kasapulan ket bimaasiten (ken ti nadaton a tulong) manipud idi 2000. Makasango ti gobierno ti Malawian kadagiti karit iti panagpartuat ken panagpadakkel iti ekonomia, panagpasayaat iti edukasion, panagaywan ti salun-at, panagsalaknib iti enbironmento, ken iti panagbalin a nawaya iti pinasia. Ti Malawi ket addaan kadagiti nadumaduma a naparang-ay a programa manipud idi 2005 a mangipatengnga iti isip kadagitoy a parikut, ken ti masakbbayn ti pagilian ket sumaysayaat, gapu kadagiti panagpasayaat ti panagpadakkel ti ekonomia, edukasion ken panagaywan ti salun-at a nakita idi 2007 ken 2008.
Dagiti nota[urnosen | urnosen ti taudan]
- ^ "Malawi National Anthem Lyrics". National Anthem Lyrics. Lyrics on Demand. Naala idi 24 Agosto 2008.
- ^ a b "Malawi Government". Malawi Government. Naala idi 31 Hulio 2015.
- ^ Karkulo ti FAO para iti tawen ti 2013
- ^ a b c d "Malawi". International Monetary Fund. Naala idi 17 Abril 2013.
- ^ "Gini Index". World Bank. Naala idi 2 Marso 2011.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ a b "Country profile: Malawi". BBC News Online. BBC. 13 Marso 2008. Naala idi 17 Agosto 2008.
- ^ "Malawi, The Warm Heart of Africa". Network of Organizations for Vulnerable & Orphan Children. Naala idi 26 Enero 2011.
- ^ Songs from the Heart, Malawi's amazing birdlife. Central Africana Limited. 2014. ISBN 978-99908-14-33-0.
Dagiti nagibasaran[urnosen | urnosen ti taudan]
- Cutter, Charles H. (2006). Africa 2006 (41st nga ed.). Harpers Ferry, West Virginia: Stryker-Post Publications. ISBN 1-887985-72-7.
- Davidson, Basil (1991). Africa in History: Themes and Outlines (Revised and Expanded nga ed.). New York: Collier Books, MacMillan Publishing Company. ISBN 0-02-042791-3.
- Dickovick, J. Tyler (2008). Africa 2008 (43rd nga ed.). Harpers Ferry, West Virginia: Stryker-Post Publications. ISBN 978-1-887985-90-1.
- Gall, Timothy L. (ed.) (1998). Worldmark Encyclopedia of Cultures and Daily Life. Volume 1 – Africa. Cleveland, Ohio: Eastword Publications Development Inc. ISBN 0-7876-0553-0.
- Meredith, Martin (2005). The Fate of Africa – From the Hopes of Freedom to the Heart of Despair: A History of 50 Years of Independence. New York: Public Affairs. ISBN 1-58648-246-7.
- Murphy, Philip (editor) (2005). Central Africa: Closer Association 1945–1958. London, UK: The Stationery Office. ISBN 0-11-290586-2.
- Reader, John (1999). Africa: A Biography of the Continent (First Vintage Books nga ed.). New York: Vintage Books. ISBN 0-679-73869-X.
- Turner, Barry (ed.) (2008). The Statesman's Yearbook 2009: The Politics, Cultures and Economies of the World. Macmillan Publishers. ISBN 1-4039-9278-9.
Dagiti silpo ti ruar[urnosen | urnosen ti taudan]
Midia a mainaig iti Malawi iti Wikimedia Commons
Pakaammo ti panagbiahe idiay Malawi manipud iti Wikivoyage (Ingles)
- Goboerno ti Republika ti Malawi Opisial a website
- Malawi a naikabil iti The World Factbook (Ingles)
- Malawi manipud iti UCB Libraries GovPubs
- Kitaen ti Malawi iti Proyekto ti Nawaya a Direktorio (Ingles)
- Bariweswes ti Malawi manipud iti BBC News
- Wikimedia Atlas iti Malawi
- Malawi
- Dagiti pagilian idiay Aprika
- Dagiti pagilian ken teritorio nga agsasao ti Ingles
- Dagiti naserraan ti daga a pagilian
- Dagiti kabassitan a naparang-ay a pagilian
- Dagiti estado a kameng ti Kappon ti Aprika
- Dagiti estado a kameng ti Mankomunidad ti Pagpagilian
- Dagiti republika
- Dagiti estado ken teritorio a nabangon idi 1964
- Dagiti estado a kameng ti Nagkaykaysa a Pagpagilian
- Dagiti Bantu a pagilian ken teritorio
- Dagiti mankomunidad a republika


text:
Metropolitan iti Estados Unidos
Idiay Estados Unidos ti metropolitan nga estadistika a lugar (Ingles:metropolitan statistical area) wenno (MSA) ket maysa a heograpikal a rehion nga addaan ti kaaduan a bilang kadagiti umili iti kinabukel na ken asideg ti pinakasiglot ti ekonomia na iti amin a lugar. Dagiti kasta a rehion ket saan da a nailintegan a naikappon a kas siudad wenno ili, wenno nailintegan nga administribo a sebbangan a kas probinsia wenno naturay a nakabuklan a kasla dagiti estado. Ti pinakaipalpalawag iti maysa a metropolita a lugar ket sabsabali no ania man ti nagtaudan na. Ti maysa a kayarigan a metropolitan a lugar ket naipa-tengnga iti law-law ti maysa a dakkel a siudad nga addaan ti adu a naraman a sumayen na iti rehion. Nupay kasta, adda met dagiti metropolitan a lug-lugar nga addaan kadagiti ad-adu ngem maysa a siudad nga awan ti maysa laeng nga ili nga ag-iggem ti naraman a mangituray a takder.


text:
Kasano No Agsinan Dagiti Dadakkelko?
Ania ti mabalinmo nga aramiden
Ibagam dagiti pakadanagam. Ibagam kadagiti dadakkelmo a malmaldaanganka unay wenno maburburiboranka. Mabalin nga ilawlawagda kenka no ania ti mapaspasamak tapno lumag-an ti barukongmo.
No saandaka pay laeng nga ikaskaso, mabalinmo ti makisarita iti nataengan ti panagpampanunotna a gayyem.—Proverbio 17:17.
Kangrunaan iti amin, sidadaan a dumngeg kenka ti nailangitan nga Amam, ti “
Managdengngeg iti kararag.” (Salmo 65:2) Ibukbokmo kenkuana ti linaon ti pusom ‘
agsipud ta isu maseknan kenka.’—1 Pedro 5:7.
Ania ti saanmo nga ar-aramiden
Dika agipempen iti sakit ti nakem. “
Ti laeng bagbagida ti pampanunoten dagiti dadakkelko,” kuna ni Daniel, a nagsina dagiti dadakkelna idi agtawen iti pito. “
Saanda nga ikabkabilangan ti riknami ken no ania ti epektona kadakami ti panagsinada.”
Ania ti dakes nga epektona ken ni Daniel no agimula iti sakit ti nakem ken gura?—Pamalatpatan: Basaem ti Proverbio 29:22.
Apay a nasayaat no ikagumaan ni Daniel a pakawanen dagiti dadakkelna gapu iti saem nga inyegda kenkuana?—Pamalatpatan: Basaem ti Efeso 4:31, 32.
Saanka nga agrebelde. “
Saanakon a naragsak manipud idi nagsina dagiti dadakkelko,” kuna ni Denny. “
Saankon a mayul-ulo ti ageskuela ken adda maysa a tawen a saanak a nakapasa. Kalpasan dayta ... nagbalinak a paan-anawa iti klasemi ken masansan a makirambolak.”
Iti panagkunam, apay ngata a nagbalin a paan-anawa ni Denny iti eskuelaan wenno apay a masansan a makirambol?
Kasano a makatulong ti prinsipio iti Galacia 6:7 kadagiti tattao a kas ken Denny tapno saanda nga agrebelde?
Kasapulan ti panawen tapno maiwaksi ti sakit ti nakem. Bayat nga agsubli manen a kas iti dati ti biagmo, mariknam a normal manen dagiti bambanag.
Ammuem ti Ad-adu Pay
Saludsod nga Iyimtuod ti Agtutubo, Tomo 1
Ti dadduma kadagiti topiko a nailawlawag ket maipapan iti arak ken droga, seksual a moralidad, pannakideyt ken panaginnarem.


text:
Victorias
Ti Siudad ti Victorias ket maysa a maika-4 a klase a siudad iti probinsia ti Negros Occidental iti Filipinas.
Dagiti baranggay[urnosen | urnosen ti taudan]
Ti Siudad ti Victorias ket nabingbingay a politikal kadagiti 26 a barbaranggay.[2]
- Baranggay I (Pob.)
- Baranggay II (Pob.)
- Baranggay III (Pob.)
- Baranggay IV (Pob.)
- Baranggay V (Pob.)
- Baranggay VI (Pob.)Estrella/Salvacion
- Baranggay VII (Pob.)
- Baranggay VIII (Pob.)LOBATON
- Baranggay IX (Daan Banwa)
- Baranggay X (Estado)
- Baranggay XI (Gawahon)
- Baranggay XII
- Baranggay XIII (Gloryville)
- Baranggay XIV
- Baranggay XV
- Baranggay XV-A
- Baranggay XVI
- Baranggay XVI-A
- Baranggay XVII
- Baranggay XVIII
- Baranggay XVIII-A
- Baranggay XIX
- Baranggay XIX-A (Canetown Subdivision)
- Baranggay XX
- Baranggay XXI
- Baranggay VI-A
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Negros Occidental". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 3 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Negros Occidental". Datos ti Populasion ti Ili. Dibision ti Panagsukisok ti LWUA. Naala idi 3 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Hulio 25-31
SALMO 79-86
Kanta 138 ken Kararag
Panglukat a Sasao (3 min. wenno awan pay)
GAMENG MANIPUD ITI SAO TI DIOS
“Asino ti Kapatgan a Persona iti Biagmo?”: (10 min.)
Sal 83:1-5—Ti koma nagan ken kinasoberano ni Jehova ti kangrunaan a pakaseknantayo (w08 10/15 13 ¶7-8)
Sal 83:16—Ti determinasion ken panagibturtayo ket pakaidayawan ni Jehova (w08 10/15 15 ¶16)
Sal 83:17, 18—Ni Jehova ti kapatgan a Persona iti intero nga uniberso (w11 5/15 16 ¶1-2; w08 10/15 15-16 ¶17-18)
-
Panagkali iti Naespirituan a Gameng: (8 min.)
Sal 79:9—Ania ti maadaltayo iti daytoy a bersikulo maipapan kadagiti kararagtayo? (w06 7/15 12 ¶5)
Sal 86:5—Iti ania a pamay-an a ni Jehova ket “sisasagana a mamakawan”? (w06 7/15 12 ¶9)
Ania ti maadalko iti panagbasa iti Biblia ita a lawas maipapan ken Jehova?
Ania dagiti punto iti panagbasa iti Biblia ita a lawas a mausarko iti ministerio?
-
Panagbasa iti Biblia: (4 min. wenno awan pay) Sal 85:8–86:17
AGBALIN A MAS EPEKTIBO ITI MINISTERIO
Damo a Pannakisarita: (2 min. wenno awan pay) fg leksion 7 ¶1
Panagsarungkar: (4 min. wenno awan pay) fg leksion 7 ¶3
Panangyadal iti Biblia: (6 min. wenno awan pay) fg leksion 7 ¶7-8
PANAGBIAG KAS KRISTIANO
Kanta 111
Adda Kadi Nagan ti Dios?: (15 min.) Irugi babaen ti panangipabuya iti video nga Adda Kadi Nagan ti Dios? iti jw.org/ilo. (Kitaen ti PUBLIKASION > LIBRO KEN BROSHUR. Sa biroken ti broshur a Naimbag a Damag. Makita ti video iti babaen ti leksion a “Siasino ti Dios?”) Kalpasanna, pagsasaritaan dagitoy a saludsod: Kasano a mausar daytoy a video iti panangasaba iti di pormal, iti publiko, ken iti binalaybalay? Ania dagiti nagsasayaat a kapadasanyo iti panangusaryo iti daytoy a video?
Panagadal ti Kongregasion iti Biblia: (30 min.) ia kap. 20 ¶14-26 ken ti repaso iti kapitulo
Repaso ken Dagiti Maadal iti Sumaruno a Lawas (3 min.)
Kanta 143 ken Kararag
Palagip: Patokarenyo iti maminsan ti musika, ket kalpasanna, awisenyo dagiti kakabsat a mangkanta iti baro a kanta.


text:
Mano ti Saksi ni Jehova iti Intero a Lubong?
Kasano ti panangbilangyo iti miembroyo?
Dagiti laeng aktibo a mangikaskasaba iti naimbag a damag maipapan iti Pagarian ti Dios iti kada bulan ti mairaman iti bilangmi a Saksi ni Jehova. (Mateo 24:14) Karaman ditoy dagiti bautisado a Saksi ken uray dagiti saan pay a bautisado ngem kualipikado a makiraman iti trabaho a panangasaba.
Masapul kadi nga agdonar ti maysa tapno agbalin a miembro?
Saan. Awan pakainaigan ti donasion no ti maysa ket maibilang kas Saksi wenno no isu ket addaan iti espesipiko nga annongen wenno pribilehio iti organisasionmi. (Aramid 8:
Kasanoyo nga ammo no mano ti aktibo a mangaskasaba?
It-ited dagiti Saksi iti lokal a kongregasionda ti reportda mainaig iti magapgapuananda iti panangasaba iti kada bulan. Boluntario dayta a panagreport.
Mapagtitipon dagiti report iti kongregasion, sa maipatulod ti pakadagupan dayta iti lokal a sanga nga opisina. Ti met sanga nga opisina ti mangipatulod iti sangalubongan a hedkuartermi ti pakadagupan ti tunggal pagilian wenno teritoria.
Iti ngudo ti tunggal tawen serbisio, * maammuan ti kangatuan a bilang dagiti Saksi iti tunggal daga bayat dayta a tawen. Mapagtitipon dagitoy a bilang tapno maammuan no mano ti Saksi iti intero a lubong. Dagiti detalyado a report ti tunggal pagilian, a pakairamanan dagiti kapadasan iti panangasaba, ket maikabil iti Tinawen a Libro Dagiti Saksi ni Jehova. Maparparegtakami kadagitoy a report, a kas met laeng kadagiti report a nangparegta kadagiti nagkauna a Kristiano.—Aramid 2:
Iramramanyo kadi iti bilang ti miembroyo dagiti makikadkadua iti organisasionyo a saan a mangaskasaba?
Nupay saanmi nga iramraman dagitoy iti bilang dagiti Saksi, abrasaenmi ida kadagiti kongregasionmi. Kaaduan kadakuada ti umat-atender iti tinawen a Pananglaglagip iti ipapatay ni Kristo. Mapattapatta ti bilang dagitoy babaen ti panangikissay ti bilang dagiti Saksi iti bilang dagiti timmabuno iti daytoy nga okasion. Idi 2016, ti bilang ti immatender iti Memorial ket 20,085,142.
Adu kadagiti saan nga umat-atender kadagiti gimong ti mabembenepisiaran iti programa a libre a panagadal iti Biblia kadagiti pagtaengan. Bayat ti 2016, nakaikonduktakami iti promedio a 10,115,264 a panangyadal iti Biblia iti kada bulan, a dadduma kadagitoy ket sumagmamano nga indibidual nga aggigiddan a mayadalan.
Apay a nangatngato ti bilang ti sensus ti gobierno a kaadu ti Saksi ngem iti ibagbagayo a bilangyo?
Dagiti ahensia ti gobierno nga agsensus ket masansan nga ammuenda ti bilang babaen ti panangdamagda kadagiti tattao no ania a grupo ti relihion ti nakaikamenganda. Kas pagarigan, kuna ti U.S. Census Bureau a ti surbeyda ket “naisayangkat tapno maammuan no dagiti napagsaludsodan ket ibilangda ti bagbagida a miembro ti maysa a relihion,” sa innayonna a ti resulta a bilang ket “agdepende iti personal nga opinion, saan ket nga iti pudno nga impormasion.” Iti kasupadina, dagiti laeng mangaskasaba ken mangireport iti magapgapuananda iti dayta nga aktibidad ti ibilangmi a Saksi ni Jehova, saan a dagidiay mangibagbaga laeng a Saksida.
^ par. 2 Ti maysa a tawen serbisio ket manipud Septiembre 1 agingga iti Agosto 31 ti sumaruno a tawen iti kalendario. Kas pagarigan, ti 2015 a tawen serbisio ket manipud Septiembre 1, 2014 agingga iti Agosto 31, 2015.
^ par. 16 Ti maysa a tawen serbisio ket manipud Septiembre 1 agingga iti Agosto 31 ti sumaruno a tawen iti kalendario. Kas pagarigan, ti 2015 a tawen serbisio ket manipud Septiembre 1, 2014 agingga iti Agosto 31, 2015.
Ammuem ti Ad-adu Pay
Ania ti Patpatien Dagiti Saksi ni Jehova?
Ammuem ti ababa nga impormasion maipapan iti 15 a kangrunaan a patpatienmi.
Kasano ti Pannakaorganisar ti Trabaho a Panangasaba Dagiti Saksi ni Jehova?
Sursurotenmi ti padron nga impasdek ni Jesus idi adda ditoy daga. Ania ti sumagmamano kadagitoy a pamay-an ti panangasaba?
Kasano ti Pannakaorganisar Dagiti Kongregasion Dagiti Saksi ni Jehova?
Ammuem no kasano nga umaw-awatkami iti pannarabay ken instruksion babaen iti daytoy nga urnos.


text:
“Itultuloyyo a Bagbagaan ti Maysa ken Maysa Tunggal Aldaw”
“No addaankayo iti aniaman a sao a pammaregta a maipaay kadagiti umili, ibagayo.”—ARA. 13:15.
KANTA: 121, 45
1, 2. Apay a nagpateg ti pammaregta?
“MANMANO a paregtaendak dagiti nagannakko, ngem kanayon a dillawendak. Makapasakit unay dagiti ibagbagada,” kuna ti 18 ti tawenna a ni Cristina. [1] “Ibagada nga agubing-ubinganak, diak makasursuro, ken nalukmegak, isu a kanayon nga agsangitak ken diak kayat ti makisarita kadakuada. Mariknak nga awan serserbik.” Nagpaiten aya ti biag no awan pammaregta!
2 Iti sabali a bangir, dakkel ti maitulong ti pammaregta. “Adu a tawen a linabanak ti marikriknak nga awan serserbik,” kuna ni Rubén. “Ngem naminsan, idi kaduak ti maysa a panglakayen a nangasaba, nadlawna a nalidayak. Dimngeg a naimbag idi imbagak ti marikriknak. Kalpasanna, impalagipna kaniak dagiti nasayaat a maar-aramidak. Impalagipna met kaniak ti sasao ni Jesus—a napatpateg ti tunggal maysa kadatayo ngem iti adu a billit-tuleng. Kanayon a laglagipek dayta a teksto, ket tukayenna latta ti pusok. Nagdakkel ti naitulong kaniak ti imbaga ti panglakayen.”—Mat. 10:31.
3. (a) Ania ti imbaga ni apostol Pablo maipapan iti panangparegta? (b) Ania ti usigentayo iti daytoy nga artikulo?
3 Saantayo koma a pakasdaawan nga ipagpaganetget ti Biblia a masapul ti kanayon a pammaregta. Insurat ni apostol Pablo kadagiti Hebreo a Kristiano: “Agannadkayo, kakabsat, ta amangan no addanto ketdi tumanor iti asinoman kadakayo a maysa a nadangkes a puso nga awanan pammati babaen ti iyaadayo iti sibibiag a Dios; no di ket itultuloyyo a bagbagaan [wenno, paregtaen] ti maysa ken maysa tunggal aldaw, . . . ta amangan no mapatangken ti asinoman kadakayo babaen ti makaallilaw a pannakabalin ti basol.” (Heb. 3:12, 13) Mabigbigmo a nakapatpateg ti panagpipinnaregta no malagipmo a napabilegka idin gapu iti pammaregta. Usigentayo ngarud dagitoy a saludsod: Apay a napateg ti pammaregta? Ania ti maadaltayo iti panangparegta ni Jehova, ni Jesus, ken ni Pablo iti sabsabali? Ken kasano a makaipaaytayo iti epektibo a pammaregta?
KASAPULAN DAGITI TATTAO TI PAMMAREGTA
4. Siasino dagiti agkasapulan iti pammaregta, ngem apay a dandani awanen ti pammaregta?
4 Kasapulantayo amin ti pammaregta. Nangruna a kasta bayat a dumakdakkeltayo. “Kasapulan dagiti ubbing . . . ti pammaregta a kas kadagiti mula nga agkasapulan iti danum,” inlawlawag ti mannursuro a ni Timothy Evans. “No maparegta ti ubing, mariknana a maipatpateg ken maapresiar.” Ngem agbibiagtayon iti napeggad a tiempo. Managimbubukodan dagiti tattao, dandani awanen ti agpipinnateg, ken dandani awanen ti pammaregta. (2 Tim. 3:1-5) Saan a padayawan ti dadduma a nagannak dagiti annakda ta saanda a narikna dayta kadagiti nagannakda. Adu nga empleado ti saan a makomkomendaran isu nga ibagada a dandani awan a pulos ti pammaregta iti pagtrabahuanda.
5. Ania ti ramanen ti panangparegta?
5 Ramanen ti panangparegta ti panangkomendar iti nasayaat a naaramidan ti maysa. Agbalintayo met a makaparegta no ibagatayo iti dadduma nga adda dagiti nasayaat nga ugalida wenno agsaotayo iti “makaliwliwa kadagiti malmaldaangan,” wenno maup-upay. (1 Tes. 5:14) Ti Griego a sao a gagangay a maipatarus kas “pammaregta” literal a kaipapananna ti “awisen ti maysa nga umabay.” Bayat nga agserserbitayo a kadua dagiti kakabsattayo, adda dagiti gundawaytayo a mangparegta kadakuada. (Basaen ti Eclesiastes 4:9, 10.) Ibagbagatayo kadi iti dadduma, iti umiso a tiempo, no apay nga ipatpateg ken ap-apresiarentayo ida? Sakbay a sungbatantayo dayta, nasayaat no panunotentayo a naimbag daytoy: “Ti sao iti umiso a tiempona O anian a nagsayaat!”—Prov. 15:23.
6. Apay a kayatnatayo nga upayen ti Diablo? Mangted iti pagarigan.
6 Upayennatayo ni Satanas a Diablo ta ammona a ti pannakaupay ti mangpakapuy iti espiritualidadtayo ken mangpakapsut kadatayo iti dadduma pay a pamay-an. Kuna ti Proverbio 24:10: “Impakitam kadi a naupayka iti aldaw ti rigat? Kurangto ti bilegmo.” Nagusar ni Satanas iti naggigiddan a didigra ken pammabasol tapno maupayna ni Job, ngem saan a nagballigi dagita. (Job 2:3; 22:3; 27:5) Maparmektayo dagiti aramid ti Diablo babaen ti panangparegtatayo kadagiti kapamilia ken kakongregasiontayo. Makatulong daytoy tapno naragsak ken natalged ti riknatayo iti pagtaengantayo ken iti Kingdom Hall.
DAGITI ULIDAN ITI BIBLIA ITI PANANGPAREGTA
7, 8. (a) Ania dagiti pagarigan iti Biblia a mangipakita a napateg ken Jehova ti panangparegta? (b) Ania ti mabalin nga aramiden dagiti nagannak tapno matuladda ti ulidan ni Jehova? (Kitaen ti ladawan iti rugi ti artikulo.)
7 Ni Jehova. Inkanta ti salmista: “Ni Jehova asideg kadagidiay nadunor ti pusoda; ket dagidiay a naidagel iti espiritu [wenno, maup-upay] isalakanna.” (Sal. 34:18) Idi nagbuteng ken naupay ni Jeremias, pinabileg ni Jehova ti pakinakem daytoy matalek a propeta. (Jer. 1:6-10) Panunotem laengen ti pannakapabileg ti lakayen a propeta a ni Daniel idi nangibaon ti Dios iti anghel a mangpabileg kenkuana ken nangawag kenkuana a “makaay-ayo unay,” wenno maipatpateg unay, a lalaki! (Dan. 10:8, 11, 18, 19) Mabalin met kadi a paregtaem dagiti agibumbunannag, payunir, ken natataengan a kakabsat a kumapkapuyen ti salun-atna?
8 Nabayag a nagkadua a nagtrabaho ti Dios ken ti dungdungnguenna nga Anak, ngem saanna a kayat a sawen a saanen a masapul a komendaran ken paregtaen ni Jehova ni Jesus idi adda ditoy daga. Imbes ketdi, namindua a nangngeg ni Jesus a nagsao ti Amana manipud langit, a kunana: “Daytoy ti Anakko, ti dungdungnguen, nga inanamongak.” (Mat. 3:17; 17:5) Kinomendaran ngarud ti Dios ti Anakna a ni Jesus ken imbagana a nasayaat ti ar-aramidenna. Naparegta la ketdi ni Jesus idi nangngegna dagita a sasao iti dua a gundaway—iti rugi ti ministeriona ken iti maudi a tawen ti biagna ditoy daga. Nangibaon met ni Jehova iti anghel a mangpabileg ken Jesus idi nakaro ti danagna iti rabii sakbay ti ipapatayna. (Luc. 22:43) No datayo ket nagannak, tuladentayo ti ulidan ni Jehova babaen ti kanayon a panangparegta kadagiti annaktayo ken panangkomendar kadakuada no adda nasayaat a maaramidanda. Tulongantayo met koma ida no masuot ti kinatarnawda iti inaldaw a kaaddada iti eskuelaan.
9. Ania ti masursurotayo iti panangtrato ni Jesus kadagiti apostolna?
9 Ni Jesus. Idi rabii nga inrugi ni Jesus ti Memorial, ti kinapannakkel ti maysa a saan a nasayaat nga ugali a nakitana kadagiti apostolna. Sipapakumbaba a binugguan ni Jesus dagiti sakada, ngem nagsusupiatda latta no asino ti katan-okan kadakuada; nakaro met ti panagtalek ni Pedro iti bagina. (Luc. 22:24, 33, 34) Ngem kinomendaran latta ni Jesus dagiti matalek nga apostolna ta nagtalinaedda a kaduana iti laksid ti adu a pakasuotanna. Impakpakaunana nga ad-adu ti aramidenda ngem iti inaramidna, ken impanamnamana kadakuada nga ay-ayaten ida ti Dios. (Luc. 22:28; Juan 14:12; 16:27) Mabalin nga isaludsodtayo iti bagitayo, ‘Saan kadi a rumbeng a tuladek ni Jesus babaen ti panangkomendarko kadagiti annakko ken iti sabsabali gapu iti nasayaat a maar-aramidanda imbes a kitaek dagiti pagkapuyanda?’
10, 11. Kasano nga impakita ni apostol Pablo nga ammona a kasapulan ti panangparegta iti sabsabali?
10 Ni apostol Pablo. Kadagiti suratna, pinadayawan ni Pablo dagiti padana a Kristiano. Dadduma kadakuada ti adu a tawen a nakaduana a nagdaliasat ken sigurado nga ammona dagiti pagkapuyanda, ngem dagiti naimbag a bambanag ti dinakamatna maipapan kadakuada. Kas pagarigan, inladawan ni Pablo ni Timoteo kas ti ‘dungdungnguenna ken matalek nga anakna iti Apo.’ Pudpudno ti panangisakit ni Timoteo kadagiti padana a Kristiano. (1 Cor. 4:17; Fil. 2:19, 20) Imbaga ti apostol iti kongregasion ti Corinto ti komendasionna ken Tito. Kunana: “Isu ket makiramraman kaniak ken katrabahuan a maipaay kadagiti pagimbaganyo.” (2 Cor. 8:23) Naparegta la ketdi da Timoteo ken Tito a nakaammo iti pampanunoten ni Pablo maipapan kadakuada!
11 Inrisgo da Pablo ken Bernabe ti biagda idi nagsublida kadagiti lugar a nakapasaranda iti nakaro a pannakaparigat. Kas pagarigan, uray nakaro ti ibubusor a napasaranda idiay Listra, nagsublida sadiay tapno paregtaenda dagiti kabbaro nga adalan nga agtalinaedda a matalek. (Ara. 14:19-22) Idiay Efeso, naipasango ni Pablo kadagiti makapungpungtot a tattao. Kuna ti Aramid 20:1, 2: “Kalpasan a nagtalna ti derraaw, pinaayaban ni Pablo dagiti adalan, ket idi naparegtanan ida ken nakapagpakadan kadakuada, napan nagbaniaga idiay Macedonia. Kalpasan a linasatna dagidiay a paset ken pinaregtana dagiti adda sadiay babaen ti adu a sao, dimteng idiay Grecia.” Talaga a nakapatpateg ken Pablo ti panangparegta.
NO KASANO A MAPAREGTATAYO ITA
12. Apay a napateg ti gimong no maipapan iti panangparegta ken pannakaparegta?
12 Ti maysa a rason no apay a siaayat a nangyurnos ti nailangitan nga Amatayo iti regular a panaggigimong ket tapno mangparegta ken maparegtatayo. (Basaen ti Hebreo 10:24, 25.) Kas kadagiti nagkauna a pasurot ni Jesus, aggigimongtayo tapno agadal ken maparegta. (1 Cor. 14:31) Kinuna ni Cristina, a nadakamat itay: “Ti ayat ken pammaregta a maaw-awatko ti magusgustuak unay kadagiti gimong. No dadduma, awan gaganaygayak a sumangpet idiay Kingdom Hall. Ngem asitgandak dagiti kakabsat a babbai, arakupendak, ken ibagada a napintasak. Ibagada nga ipatpategdak ken maragsakanda a makakita iti panagrang-ayko iti naespirituan. Talaga a sumayaat ti riknak gapu iti pammaregtada!” Makapabang-ar no makipasettayo amin iti “panagsisinnukat iti pammaregta”!—Roma 1:11, 12.
13. Apay nga agkasapulan iti pammaregta dagiti aduan iti kapadasan nga adipen ti Dios?
13 Uray dagiti aduanen iti kapadasan nga adipen ti Dios masapul met a maparegtada. Usigentayo ti maipapan ken Josue. Adu a tawen a matalek idin nga agserserbi iti Dios. Ngem imbaga ni Jehova ken Moises a paregtaenna ni Josue. Kinunana: “Parebbengam ni Josue ken paregtaem ken papigsaem, agsipud ta isu ti bumallasiw iti sanguanan daytoy nga ili ken isu ti mamagtawid kadakuada iti daga a makitamto.” (Deut. 3:27, 28) Dandani idin ibaklay ni Josue ti dakkel a responsabilidadna a mangidaulo kadagiti Israelita a mangtagikua iti Naikari a Daga. Makapasarto iti pannakaupay ken maminsan a maabak iti gubat. (Jos. 7:1-9) Di ngarud pakasdaawan a masapul a maparegta ken mapabileg ni Josue! Personal koma ngarud a paregtaentayo dagiti panglakayen, agraman dagiti manangaywan iti sirkito, nga agsaksakripisio a mangaywan iti arban ti Dios. (Basaen ti 1 Tesalonica 5:12, 13.) “No dadduma, mangted dagiti kakabsat iti surat ti panagyaman tapno ibagada a naragsakanda iti ibibisitami,” kuna ti maysa a manangaywan iti sirkito. “Iduldulinmi dagitoy a surat ken basaenmi no maup-upaykami. Pudno a makaparegta dagitoy.”
14. Ania ti mangipakita nga epektibo ti komendasion ken pammaregta no mangipaaytayo iti balakad?
14 Napaliiw dagiti panglakayen ken dagiti nagannak nga epektibo ti komendasion ken pammaregta tapno maipaganetget dagiti balakad ti Biblia. Naparegta la ketdi nga agtultuloy a mangaramid iti umiso dagiti taga-Corinto idi kinomendaran ida ni Pablo ta inyaplikarda ti balakadna. (2 Cor. 7:8-11) Kinuna ni Andreas, nga addaan iti dua nga annak: “Makatulong ti pammaregta tapno agmataengan ti panagpampanunot ken espiritualidad dagiti annak. Maipaganetgetmo ti balakad babaen ti panangparegtam kadakuada. Uray no ammo dagiti annakmi ti umiso, nayugalida nga aramiden ti umiso babaen ti kanayon a panangparegtami kadakuada.”
EPEKTIBO A PANANGPAREGTA
15. Ania ti maysa a pamay-an a maparegtatayo ti sabsabali?
15 Apresiarem dagiti nasayaat a naaramidan ken kababalin dagiti kapammatiantayo. (2 Cron. 16:9; Job 1:8) Ipatpateg unay ni Jehova ken ni Jesus ti amin a maaramidantayo a mangsuporta iti Pagarian, uray no bassit laeng ti maaramidantayo ken ti maitedtayo a kontribusion gapu iti kasasaadtayo. (Basaen ti Lucas 21:1-4; 2 Corinto 8:12.) Kas pagarigan, dadduma nga ipatpategtayo a natataengan ti mangikagkagumaan a regular a makigimong ken makiraman iti ministerio. Saan kadi a rumbeng a komendaran ken paregtaentayo ida?
16. Apay a saantayo koma nga agkedked a mangparegta iti sabsabali?
16 Mangbirok iti gundaway a mangparegta iti sabsabali. No adda makitatayo a maikari iti komendasion, saantayo koma nga agkedked a mangkomendar. Usigentayo ti napasamak kada Pablo ken Bernabe idiay Antioquia iti Pisidia. Kinuna kadakuada dagiti panguluen nga opisial ti sinagoga sadiay: “Lallaki, kakabsat, no addaankayo iti aniaman a sao a pammaregta a maipaay kadagiti umili, ibagayo.” Nangipaay ngarud ni Pablo iti maysa a nagsayaat a palawag. (Ara. 13:13-16, 42-44) No makaipaaytayo iti pammaregta, apay koma nga agulimektayo? Mabalin a makitatayto a no iyugalitayo ti mangparegta, paregtaendatayto met.—Luc. 6:38.
17. Kasano nga agbalin a mas epektibo ti komendasiontayo?
17 Agbalin a naimpusuan ken espesipiko. Makatulong ti panangparegta ken panangkomendar. Ngem ipakita ti mensahe ni Jesus kadagiti Kristiano idiay Tiatira a nasaysayaat no espesipiko dayta. (Basaen ti Apocalipsis 2:18, 19.) No datayo ket nagannak, mabalin nga ibagatayo kadagiti annaktayo nga ap-apresiarentayo ti panagrang-ayda iti naespirituan. Mabalin nga ibagatayo iti maysa nga agsolsolo nga ina ti naapresiartayo iti panangpadakkelna kadagiti annakna uray narigat ti kasasaadna. Dakkel ti maitulong dagita a komendasion ken pammaregta!
18, 19. Kasano a mapabilegtayo dagiti agkasapulan iti pammaregta?
18 Saan a personal nga ibaga ni Jehova kadatayo a paregtaentayo ti maysa nga indibidual a kas idi imbagana ken Moises a paregtaen ken pabilgenna ni Josue. Ngem maragsakan ti Dios no paregtaentayo dagiti kapammatiantayo ken ti sabsabali. (Prov. 19:17; Heb. 12:12) Kas pagarigan, mabalin a dakamatentayo iti nagpalawag no kasano a nakaipaay ti palawagna iti balakad a kasapulantayo wenno no kasano a nakatulong dayta kadatayo a mangtarus iti maysa a teksto. “Nupay sumagmamano laeng a minuto a nagsaritata,” insurat ti maysa a kabsat a babai iti nagpalawag, “nadlawmo ti nadagsen a riknak, ket liniwliwanak ken pinabilegnak. Kayatko a maammuam a gapu iti nadungngo a panagsaom, iti entablado ken iti personal, nariknak a sagut dayta ni Jehova.”
19 Mabalin nga adu pay ti pamay-an a mapabilegtayo ti sabsabali iti naespirituan no determinadotayo a mangyaplikar iti balakad ni Pablo: “Itultuloyyo a liwliwaen ti maysa ken maysa ken pabilgen ti maysa ken maysa, a kas iti pudno nga ar-aramidenyo.” (1 Tes. 5:11) Sigurado a maparagsaktayo amin ni Jehova no ‘itultuloytayo a paregtaen ti maysa ken maysa tunggal aldaw.’
^ [1] (parapo 1) Nabaliwan ti dadduma a nagan.


text:
Iran
Ti Iran (i/ɪˈrɑːn/;[9][10] Persiano: ایران [ʔiˈɾɒn] ( denggen)), opisial a ti Islamiko a Republika ti Iran (Persiano: جمهوری اسلامی ایران Jomhuri-ye Eslāmi-ye Irān), ket maysa a pagilian idiay Akinlaud nga Asia.[11][12] Ti nagan nga "Iran", nga iti Persiano ket kayatna a sawen a "Daga dagiti Ariano", ket kapatnengan nga inususar daytoy manipud idi Sassaniano a panawen. Naus-usar ti sangalubongan daytoy idi 1935, sakbayan a daytoy a pagilian ket naam-ammuan idi ti Lumaud a lubong a kas ti Persia ( /ˈpɜrʒə/ or /ˈpɜrʃə/).[9][13] Ti "Persia" ken "Iran" ket maisublatan a maususar itilinaon dagiti kultura; nupay kasta,ti "Iran" ket isu ti opisial a maususar a nagan kadagiti linaon a politika.[14][15]
Ti maika-18 a kadakkelan a pagilian iti lubong iti termino a kalawa iti 1,648,195 km2 (636,372 sq mi), ti Iran ket adda ti populasion ti agarup a 75 a riwriw.[16] Daytoy ket maysa a pagilian itinaisangsangayan a heopolitika a kinapangruna gapu ti lokasionna kadagiti tallo lugar iti Asia (Laud, Tengnga, ken Abagatan). Ti Iran nabeddengan iti amianan babaen ti Armenia, Azerbaijan ken Turkmenistan. Ti Iran ket maysa a litoral nga estado ti Baybay Kaspio, nga adda ti kauneg ti daga a baybay, ti Kazakhstan ken Rusia ket dagus pay a kaaruba ti Iran iti amianan. Ti Iran ket nagbeddengan iti daya babaen ti Apganistan ken Pakistan, iti abagatan babaen ti Golpo Persiano ken ti Golpo ti Oman, iti laud babaen ti Irak ken iti amianan a laud babaen ti Turkia. Ti Tehran ket isu ti kapitoliona, ti kadakkelan a siudad ti pagilian ken ti politikal, kultural, komersial ken industrial a sentro ti pagilian. Ti Iran ket maysa a rehional a bileg,[17][18] ken agtengtengngel ti nangruna a puesto iti sekuridad ti sangalubongan nga enerhia ken ekonomia ti lubong a kas nagbanagan kadagiti dakkel a resebana iti petrolio ken masna nga alingasaw. Ti Iran ket adda ti maikadua a kadakkelan a napasingkedan a reserba ti masna nga alingasaw iti lubong ken ti maikapat a kadakkelan a napasingkedan a reserba ti petrolio.[19]
Ti Iran ket isu ti pangibalayan kadagiti kaduogan a sibilisasion iti lubong.[20] Ti immuna a dinastia idiay Iran ket naporma idi las-ud ti Elamita a pagarian idi 2800 BC. Ti Irani a Medes ket nangikaykaysa ti Iran iti maysa nga imperio idi 625 BC.[21] Dagiti ket sinaruno ti ken Irani nga Akamenidanga Imperio, ti Heleniko a Seleusida nga Imperio kendagiti dua a simmarsaruno nga Irani nga imperio, dagiti Parto ken dagiti Sassanid, sakbay ti Muslim a panarukma idi 651 AD. Dagiti kalpasan ti Islamiko a dinastia ken dagiti imperio ti Iran ket nagpadakkelda ti pagsasao a Persiano ken kultura kadagiti amin a Irani a banak. Dagiti nasapa a dinastia ti Iran a nangiyunay-unay manen ti pnnakawaya ti Iran ket mairaman dagiti Tahirid, Saffarid, Samanid kenBuyid.
Ti agrangrang-ay a Persiano a literatura, philosopia, medisina, astronomia, matematika ken arte ket nagbalin kadagiti nangruna nga elemento ti Muslim a sibilisasion. Ti Irani nga identidad ket nagtultuloy urayno adda dagiti ganganaet a panaturturay kadagiti dimteng a sigsiglo[22] ken ti Persiano a kultura ket inampon pay babaen dagiti Ghaznavid,[23] Ti Seljuk,[24][25] Ilkhanid[26] ken ti Timurid[27] agturturay. Ti irurumsua ti 1501 iti Safavid a dinastia,[28] a nangipakpatakder ti Imami a Shia nga Islam[29] a kas ti opisial a relihion ti imperioda, ket nangmarka ti maysa a kangrunaan a nagsikkuan a puntos ti Irani ken Muslim a pakasaritaan.Ti Kontitusional a Rebolusion ti Persia ket nangibangon ti immuna a parlamento ti pagilian idi 1906, iti kaunegan ti maysa a batay-linteg a monarkia. Kalpasan ti maysa a kudeta nga inrugi babaen ti Nagkaykaysa a Pagarian ken Estados Unidos idi 1953, ti Iran ket nagin-inut a nagbalin a adadu nga autokratiko a pagilian. Ti immadadu a panagsuppiat iti ganganaet nga impluensia ket kimmaro idi las-ud ti Irani a Rebolusion a nagiturongan ti pannakabangon ti maysa nga Islamiko a republika idi 1 Abril 1979.
Ti Iran ket maysa a kaemeng dagiti nangipundar ti Nagkaykaysa a Pagpagilian , NAM, OICken ti OPEC. Ti politikal a sistema ti Iran, a naibatay ti 1979a batay-linteg, ket buklen dagiti nadumaduma a narikut a nagkikinnapet nga agturturay a bagbagi. Ti kangatuan a kasasaad ti turay ket ti Kangatuan a Daulo. Ti Shia nga Islam ket isu ti opisial a relihion ken ti Persiano ket isu ti opisial a pagsasao.[30]
Dagiti linaon
Etimolohia[urnosen | urnosen ti taudan]
Ti ngan ti Iran (ایران) ket isu ti Moderno a Persiano a tinaudan manipud ti Proto-Irani a termino ti Aryānā,, a kayatna a sawen ket "Daga dagiti Aryan", nga immun-una a naipakpakita iti Avesta a tradision ti Zoroastrianismo.[31][32][33] Thi termino nga Ērān ket nabirukan a mangibagbaga ti Iran iti maika-3 a siglo a Sassanid a sinuratan, ken ti Parto a sinuratan a kumadduan kadagiti panagusarna ti Parto a termino ti "aryān" a nangibagbaga kadsagiti Irani.[34] Nupay kata, iti naipakasaritaan ti Iran ket naibagbaga idi a kas Persia wenno ti kapadpadana (La Perse, Persien, Perzië, kdpy.) babaen ti Lumaud a lubong, a nagruna ti gapuna kadagiti sinursurat dagidi Griego a historiador a nangtawtawag ti Iran iti Persis (Πepσίς), a kayatna a saoen ket daga dagiti Persiano. Idi 1935, ni Rezā Shāh ket nagkiddaw a ti komunidad ti sangalubongan ket tawaganda koma ti pagilianna a kas ti Iran. Ti panagsuppiat ti panagbaliw ti nagan ket nangiturong ti panagibabawi ti daytoy a keddeng, ken idi 1959 dagitoy dua a nagan ket naipagsinnukat a naus-usar.[35] Manipud ti Irani a Rebolutsion idi 1979 ti opisial a naganen ti pagilian ket "Islamiko a Republika iti Iran".
Ti naipakasaritaan ken maipapan ti kultura a naad-adu a panagusar ti 'Iran'[36][37][38] ket saan a nairestrikto iti moderno a maitutop nga estado. Irānshahr[39] wenno Irānzamīn (Kalatakan nga Iran)[40] ket maipada kadagiti teritorio ti Irani a kultura wenno linguistiko a sona. Malaksid ti moderno nga Iran, nangiraman daytoy kadagiti paset ti Kaukaso, Mesopotamia, ti Indiano a subkontinente ken Tengnga nga Asia.
Pakasaritaan[urnosen | urnosen ti taudan]
Nasapa a pakasaritaan[urnosen | urnosen ti taudan]
Dagiti kasapaan nga arkeolihoko nga artipakto idiay Iran, kasla dagiti nakalkali idiay Kashafrud ken dagiti sitio idiay Ganj Par, ket mangipakpakita ti kaada ti tao idiay Iran manipud idi panawen ti Akin-baba Paleolitiko.[41] Dagiti Neanderthal nga artipakto a napetsaan manipud idi panawen ti Tengnga a Paleolitiko ket nangruna a nabirukanen idiay rehion ti Zagros kadagiti sitio a kas dagiti rukib ti Warwasi ken Yafteh .[42][43] Dagiti nasapa nga agrikultural a komunidad ket nangrugida a rimmang-ay idiay Iran idi agarup a 8000 BC,[44][45] nga adda dagiti pagtaengan a kas ti Chogha Bonut, Susaken Chogha Mish a rimmangrang-ay idiay rehion ti Zagros.[46][47][48]
Ti irumrumsua iti Susa a kas maysa a siudad ket naikeddeng babaen ti panangipetsa iti C14 a nasapsapa a kas ti 4395 BC.[49] Adda dagiti sangadosena a pre-historiko a sitio iti ballasiw ti Irani a banak a manigitudtudo ti kaadda kadagiti taga-ugma a kultura ken dagiti urbano a pagtaengan idi maikapat a milenio BC.[48][50] Idi las-ud ti Gambang a panawen ti Iran idi ket pagbalayan dagiti nadumaduma a sibilisasion a kas ti Elam, Jiroft ken dagiti Zayandeh Rud a sibilisasion. Ti Elam, ket isuidi ti kadayegan kadagitoy a sibilisasion a naparang-ay idiay abagatan a laud ti Iran a kaaripingna dagitiadda idiay Mesopotamia. Ti panagrang-ay ti panagsurat idiay Elam idi maikapat a milenio BC ket kapadpadana iti napasamak idia Sumer.[51] Ti pagarian ti Elam ket nagtultuloy ti kaaddana angiggana ti irurumsua dagiti imperio ti Mediano ken dagiti Akuamenida nga Imperio.
Heograpia[urnosen | urnosen ti taudan]
Ti Iran ket ti maikasangapulo ket walo a kadakkelan a pagilian iti lubong, nga addaan iti kalawa iti 1,648,195 km2 (636,372 sq mi).[19] Ti kalawana ket agarup a kapada no maitiptipon ti Nagkaykaysa a Pagarian, Pransia, España, ken Amenania, wenno kapada no ad-adu bassit ngem ti estado ti Estados Unidos ti Alaska.[52] Ti Iran ket mabirukan iti nagbaetan dagiti latitud ti 24° ken 40° N, ken dagiti longitud ti 44° ken 64° D. Dagitipagbeddenganna ket ti Azerbaijan (611 km (380 mi)) (iti Azerbaijan-Naxciva eksklabe iti (179 km (111 mi) ))[53] ken ti Armenia (35 km (22 mi)) iti amianan-laud; ti Baybay Kaspio iti amianan; ti Turkmenistan (992 km (616 mi)) iti amianan-daya; ti Pakistan (909 km (565 mi)) ken Apganistan (936 km (582 mi)) iti daya; ti Turkia (499 km (310 mi)) ken ti Irak (1,458 km (906 mi)) iti laud; ken dagiti pay danum ti Persiano a Golpo ken ti Golpo ti Oman iti abagatan.
Ti Iran ket buklen ti Irani a Banak malaksid dagiti aplaya ti Baybay Kaspio ken ti Probinsia ti Khuzestan. Daytoy ket maysa kadagiti kaaduan ti banbantay a pagilian, ken kaaduan ti langa ti dagana ket dagiti lasonglasong a kabambantayan a mangisina kadagiti nadumaduma a pagayusan a labneng ken dagiti banak. Ti adu ti populasionna nga akinlaud a parte ket isu ti kaaduan ti banbantay,nga addaan kadagiti kabambantayan a kas ti Kaukaso, Zagros ken ti Banbantay Alborz; ti naudi a naibaga ket aglaon ti kangatuan a puntos ti Iran, ti Bantay Damavand aiti 5,610 m (18,406 ft), ken isu pay ti kangatuan a bantay iti masa ti daga ti Eurasia iti laud ti Hindu Kush.[54]
Ti akin-amianan apaset ti Iran ket naabbongan babaen dagiti nasamek a katuduan a bakir a tinawtawagan ti Shomal wenno Bakbakir ti Iran. Ti akindaya a paset ket kaaduan a buklen dagitilabneng ti desierto a kas tiDasht-e Kavir, ti kadakkelan a desierto ti Iran, idiay amianan-sentral a paset ti pagilian, ken ti Dasht-e Lut, iti daya, ken dagiti pay dadduma a naapgad a danaw. Daytoy ket kastoy gapu ta dagitoy a rehion dagiti kabambantayan ket nanagatoda unay a maabotan dagiti ulep ti tudo.
Dagiti laeng dakkel a tanap ket mabirukan idiay igid ti aplaya ti Baybay Kaspio ken ti akin-amianan apatingga ti Persiano a Golpo, a ti Iran ket pagbeddengan ti sabangan ti karayan Arvand. Dagti basbassit ken saan nga agtultuoy a tanap ket mabirukan iti igid dagiti dadduma nga aplaya iti Persiano a Golpo, ti Kipet ti Hormuz ken ti Golpo ti Oman.
Dagiti nagibasaran[urnosen | urnosen ti taudan]
- ^ "Opisial a Pagurasan ti Populasion iti Iran". Amar.org.ir. Naala idi 13 Pebrero 2012.
- ^ http://ilo.wikipedia.org/wiki/Listaan_dagiti_pagilian_babaen_ti_populasion
- ^ http://ilo.wikipedia.org/wiki/Listaan_dagiti_pagilian_babaen_ti_densidad_ti_populasion
- ^ http://ilo.wikipedia.org/wiki/Listaan_dagiti_pagilian_babaen_ti_densidad_ti_populasion
- ^ "Internasional a Pundo ti Panguartaan". Theodora.com. Naala idi 7 Disiembre 2011.
- ^ a b c "Iran". Internasional a Pundo ti Panguartaan. Naala idi 21 Abril 2011.
- ^ Central bank: Income equality improved in Iran
- ^ "Human Development Report 2010" (PDF). United Nations. 2010. Naala idi 5 Nobiembre 2010.
- ^ a b "Iran". Ti Amerikano a Diksionario ti Tawidan ti Pagsasao nga Ingles. Boston: Houghton Mifflin. 2000.
- ^ [1]
- ^ ""CESWW" – Panangipalpalawag ti Tengnga nga Eurasia". Cesww.fas.harvard.edu. Naala idi 1 Agosto 2010.
- ^ Iran National Geographic.
- ^ D. N. Mackenzie (15 Disiembre 1998). "Ērān, Ērānšahr". Ensiklopedia Iranika. iranicaonline.org. Naala idi 25 Agosto 2010.
- ^ Iransaga,ti "Persia wenno Iran, maysa nga ababa a pakasaritaan".
- ^ Iranian.ws, Irani ken Persiano nga Arte.
- ^ "Iran". Encyclopædia Britannica. Encyclopædia Britannica. 2012. Naala idi 8 Agosto 2012.
- ^ Ti Opisina ti Komite, Kamara ti Commons. "Napili a Komite ti Ganganaet a Pannakibiang, Maikawalo a Reporta, Iran". Publications.parliament.uk. Naala idi 18 Hunio 2011.
- ^ Iran @ 2000 ken Labes dagiti serie ti lektura, pangyuna a bitla, W. Herbert Hunt, 18 Mayo 2000 Naala idi 1 Oktubre 2007.
- ^ a b CIA World Factbook. "Iran". Naala idi 7 Agosto 2012.
- ^ Lowell Barrington, Michael J. Bosia, Kathleen Bruhn, "Komperatibo a Politika: Dagiti Estruktura ken dagiti Pagpilian", Cengage Learning, 2009. Naala manipud ti panid 34: "Kasla ti Tsina, ti Iran ket panagibalayan ti kaduogan a sibilisasion iti lubong"
- ^ Encyclopædia Britannica. "Artikulo ti Encyclopædia Britannica Encyclopedia: Midia ti taga-ugma a rehion, Iran". Britannica.com. Naala idi 25 Agosto 2010.
- ^ "Ahmad Ashraf, "Irani nga Identidad" iti Encyclopaedia Iranica". Iranicaonline.org. 15 Disiembre 2006. Naala idi 14 Septiembre 2011.
- ^ B. Spuler, "Ti Pannkadadael ti Kalipato iti Daya", iti Cambridge a Pakasaritaan ti Islam, Tom. IA: Dagiti tengnga a Islamiko a daga manipud ti Kasakbayan a panawen ti Islamiko aginggana ti Umuna aSangalubongan a Gubat, ed. babaen ni P.M. Holt, Ann K.S. Lambton, ken Bernard Lewis (Cambridge: Unibersidad ti Cambridge a Pagmalditan, 1970). pg 147: Maysa kadagiti nagbanagan ti panagpabaro ti Persiano a kararua a nagbangan daytoy nga obra ket dagidi Ghaznavid ket nagbalinda a Persiano ken isunga nagbalina Persiano a dinastia.
- ^ Grousset, Rene, Ti Imperio dagiti Estepa, (Unibersidad ti Rutgers a Pagmalditan, 1991), 161,164; "..nagpabaro kadagiti panagpadas dagiti Seljuk ti panabiruk ti maysa a nalatak a Turko-Persiano nga imperio idiay akindaya nga Iran..", "Maipalplagip a dagiti Seljuk, dagiti Turkomano a nagbalbalin a sultan ti Persia, ken saanda a pinabalina Turkia ti Persia-nga awan ti dudua gaputa saanda a kinayat. Iit kagiddiatan, isuda ti nagboluntario nga agbalin a Persiano ken isuda, iti panagkukua kadagiti nalatak a daan a Sassanid nga ari, ket nagreggetda a mangsalaknib dagiti populasion ti Iran manipud kadagiti agsamsam banda dagiti Ghuzz ken nangisalakan ti Iraniani a kultura manipud ti the Turkomano a panagmes."
- ^ Bosworth, C.E.; Hillenbrand, R.; Rogers, J.M.; Blois, F.C. de; Bosworth, C.E.; Darley-Doran, R.E., Saldjukids, Ensiklopedia ti Islam. Inurnos babaen ni: P. Bearman, Th. Bianquis, C.E. Bosworth, E. van Donzel ken W.P. Heinrichs. Brill, 2009. Brill Online: “Iti maipapana ti kultura, ti panagtitipon ti Seljuq nga Imperio ket nangmarka ti adadu nga agpang iti iti pannakaikkat ti trono ti Arabiko manipud ti panagmaymaysana a lingua franca dagiti naadalan ken natakneng a kagimongan iti Tengnga a Daya. Nga immayda a kas idi iti maysa a Transoxania nga isu idi ket adu pay nga umuna nga Irani ken iti maitutop a Persia, dagiti Seljuq nga awan bukodda a nangato nga agpang iti Turko a kultura wenno literario a tawidan – ket nangalada iti Persia, isunga ti pagsasao a Persiano ket nagbalin nga isu ti administrasion ken kultura idiay dagada a Persia kenAnatolia. Ti Persiano a kultura dagiti Rum Seljuq ket naisangsangayan idi a napintas, ken nagin-inut laeng a rimsua ti Turko a kas ti naiyariping a pagsasao iti pagobraan ti giobierno ken adab; ti Persiano nga imprenta iti Otomano a sibilisasion ket nagtaltalinaay a napigsa aginggana idi maika-19 a siglo. "
- ^ Ross E. Dunn, "dagiti Panagbanbanniaga ni Ibn Battuta, ti Muslim a mangbanniaga iti maikasangapulo ket uppata siglo", Unibersidad ti California a Pagmalditan, 1986. pg 144: "Agpaysao nga idi babaen ti Ilkhanid a kinaturay ti nangato a kultura ti dumaya ken tengnga nga Anatolia ket nagbalin nga ad-adu a Persiano ngem kadagidi"
- ^ Maria Subtelny, "Dagiti Timurids nga Agdaldaliasat", BRILL; nailustrado nga edision (30 Septiembre 2007). pg 40: "Nupay kasta, iti narikut a pamay-an , dagiti kameng ti Timurid a dinastia ken dagit iagsupsuporta kaniada a Turko-Mongoliano ket nagbalinda a nasanay iti kultura babaen ti panagliklikmut ti Persinate millieu a nagamampon kadagiti modelo ti Persiano a kultura ken panagraman ken nagtigtignay a kas dagiti patron ti Persiano a kultura, pinintaan, arkitektura ken musika." pg 41: "Dagiti kinaudi a kameng ti dinastia, a naisangsangayan kada Sultan-Abu Sa'id ken Sultan-Husain, iti kinapudno ket naikedkedengda a kas modelo ti Perso-Islamiko nga agturturay a nangirang-ay kadagiti adu a panagikaskaso ti panagrang-ay ti agrikultura a kas ti inaramidda ti panagirang-ay ti korte ti Persiano a kultura."
- ^ Andrew J. Newman, Safavid Iran: Pannakaipasngay manen ti Persiano nga Imperio, I. B. Tauris (30 Marso 2006)
- ^ R.M. Savory, Safavids, Ensiklopedia ti Islam, maika-2 nga edision
- ^ "قانون اساسی جمهوری اسلامی ایران" (iti Persian). Naala idi 23 Enero 2008.
- ^ V.Jayaram (9 Enero 2007). "Dagiti Konsepto ti Hinduismo – Arya". Hinduwebsite.com. Naala idi 18 Hunio 2011.
- ^ ""Iran – Ti Taga-ugma anagan ti Iran", N.S. Gill". Ancienthistory.about.com. 4 Septiembre 2010. Naala idi 18 Hunio 2011.
- ^ Bailey, Harold Walter (1987). "Arya". Encyclopaedia Iranica. 2. New York: Routledge & Kegan Paul. pp. 681–683.
- ^ MacKenzie, David Niel (1998). "Ērān, Ērānšahr". Encyclopedia Iranica. 8. Costa Mesa: Mazda.
- ^ "Panaginagan manen ti Persia". persiansarenotarabs.com. 2007. Naala idi 26 Abril 2011.
- ^ Richard N. Frye, panakisinnarita babaen ni Asieh Namdar, CNN, 20 Oktubre2007. "Nagtrabtrabahuak idiay Iran ti amin a kabibiag ken ammok nga ammom a saanko a kayat a sawen ti Iran tatta nga aldaw, Ti kayatko a saoen ket ti Kalatakan nga Iran, ti Iran nga iti napalabas, a gimmay-at aginggana idiay Tsina aginggana kadagiti pagbeddengan ti Hungaria ken manipud ti sabali a Mongolia aginggana idiay Mesopotamia". [2]
- ^ Ni Richard Nelson Frye, Ti Teolohiko a Panagrepaso ti Harvard, Tom. 55, Blng. 4 (Okt., 1962), pp. 261-268 http://www.jstor.org/pss/1508723 Inus-usarko ti termino nga Iran iti maysa a naipakasaritaan a kontesto[...]ti Persia ket mausarto para iti moderno nga estado, adadu wenno basbassit a kapadpada ti "lumaud nga Iran". Us-usarek ti termino a "Kalatakan nga Iran" tapno kaibuksilanna ti naipagpagarupko a Klasista ken dagiti taga-ugma a historiador ket pudno a kayatda a saoen babaen ti panag-usarda iti Persia - a daytoy ket adda idi ti kaunegan kadagiti politikal a pagbeddengan dagiti Estado a tinurturayan babaen dagiti Irani.
- ^ Marcinkowski, Christoph (2010). Kinasiasino dagiti Shi'ite: Komunidad ken Kultura kadagiti Agbalbaliw a Sosial a Kontesto. LIT Verlag Münster. p. 83. ISBN 978-3-643-80049-7. "Dagiti 'naipakasaritaan a daga iti Iran' – 'Kalatakan nga Iran' – ket kankanayon idi a naamammuan iti pagsasao a Persiano a kas ti Irānshahr wenno Irānzamīn. Dagitoy dua a termino ket mangibagbaga ti Irani a banak a maipatinayon ti Persianato a lubong, dagita a rehion naipakasaritaan idi nga adda kadagiti nakaro nga impluensia ti Persiano a kultura, a mabalin a kapadpada kadagiti teritorio a tinurayan babaen dagiti taga-ugma a parto ken Sasanids – a kas, iti maipatinayon iti 'maitutop nga Iran', ken ti pay Kaukaso, Mesopotamia (Irak), Tengnga nga Asia, ken ti dakkel a paspaset a tattan ket Pakistan ken Apganistan ken maibagbagay iti Persiano a 'naipakasaritaan a pannaka-awat' iti 'napno a gay-at ti teritorio' iti Iran. Ti kapitolio idi daytoy nga entidad ket, iti sagpaminsan, ket mabirukan tatta nga aldawen iti Irak"
- ^ Mīr Khvānd, Muḥammad ibn Khāvandshāh, Tārīkh-i rawz̤at al-ṣafā. Taṣnīf Mīr Muḥammad ibn Sayyid Burhān al-Dīn Khāvand Shāh al-shahīr bi-Mīr Khvānd. Az rū-yi nusakh-i mutaʻaddadah-i muqābilah gardīdah va fihrist-i asāmī va aʻlām va qabāyil va kutub bā chāphā-yi digar mutamāyiz mībāshad.[Tehrān] Markazī-i Khayyām Pīrūz [1959-60]. ایرانشهر از کنار فرات تا جیهون است و وسط آبادانی عالم است. Ti Iranshahr ket gumay-at manipud ti Euprates aginggana idiay Oxus, ken daytoy ket sentro iti prosperidad iti Lubong
- ^ Frye, R. (2011). Persia. Routledge. p. 13. ISBN 978-0-415-57033-6. "Daytoy a 'kalatakan nga Iran' ket nangiraman ken mangiramraman pay tatta ti paset ti Kaukaso a Kabambantayan, Tengnga nga Asia, Apganistan ken Irak; para kadagiti Kurdo, Baluchis, Apgani, Tajiks, Ossetes, ken dagiti dadduma pay a babbabassit a grupo ti Irani" [3]
- ^ Biglari, Fereidoun; Saman Heydari; Sonia Shidrang. "Ganj Par: Ti immuna nga ebidensia ti Akin-baba a Paleolitiko a panagtaeng idiay Akin abagatan a Labneng Kaspio, Iran". Antiquity (warnakan). Naala idi 27 Abril 2011.
- ^ Pbase.com. Naala idi 27 Marso 2008
- ^ J. D. Vigne, J. Peters ken ni D. Helmer, Dagiti Immuna nga Addang ti Panagipaamo ti Ayup, Dagiti nagbanagan ti Maika-9 a Konperensia iti Internasional a Konsilo iti Arkeosoolohia, Durham, Agosto 2002, ISBN 1-84217-121-6
- ^ Dagiti Kinalkali idiay Chogha Bonut: Ti kasapaan a purok idiay Susiana, Iran, babaen ni Abbas Alizadeh - Ti Oriental Instituto ken ti Department para kadagiti Pagsasao ti Asideg a Daya ken dagiti SibilisasionThe Unibersidad ti Chicago
- ^ Hole, Frank (20 Hulio 2004). "NEOLITIKO A PANAWEN IDIAY IRAN". Encyclopedia Iranica. Encyclopaedia Iranica Foundation. Naala idi 9 Agosto 2012.
- ^ Taga-ugma ng aarte ti Asideg a Daya babaen ni Dominique Collon
- ^ K. Kris Hirst. "Chogha Mish (Iran)".
- ^ a b Xinhua, "Baro nga ebidensia: moderno a sibilisasion ket nangrugi idiay Iran", 10 Agosto 2007. Naala idi 1 Oktubre 2007.
- ^ Ti Arkeolohia iti Elam: Pannakaporma ken Pannakaporma manen iti maysa a Taga-ugma nga Estado ti Iran - babaen ni D. T. Potts, Unibersidad ti Cambridge a Pagmalditan, 29/07/1999 - pp. 45-46 - ISBN 0521563585hardback
- ^ Iran Daily, "Panorama", 3 Marso 2007. Naala idi 200701-24.
- ^ "Dagiti taga-ugma a sinuratan:Elamite". 1996. Naala idi 28 Abril 2011.
- ^ "Iran-Location, size, and extent". Nationsencyclopedia.com. 7 Pebrero 2011. Naala idi 18 Hunio 2011.
- ^ "CIA – The World Factbook". Cia.gov. Naala idi 7 Abril 2012.
- ^ "SurfWax: News, Reviews and Articles On Hindu Kush". News.surfwax.com. Naiyarkibo manipud iti ti kasisigud idi 24 Hunio 2011. Naala idi 18 Hunio 2011.
Dagiti silpo ti ruar[urnosen | urnosen ti taudan]
- Midia a mainaig iti Iran iti Wikimedia Commons
- Pakaammo ti panagbiahe idiay Iran manipud iti Wikivoyage (Ingles)
- Wikimedia Atlas iti Iran
- Kitaen ti Iran iti Proyekto ti Nawaya a Direktorio (Ingles)
- Dagiti taudan manipud iti ganganaet a pagsasao ti CS1 (fa)
- Iran
- G15 a pagpagilian
- Irani a Banak
- Dagiti Islamiko a republika
- Dagiti Islamiko nga estado
- Dagiti estado a kameng ti GPAP
- Dagiti estado a kameng ti Organisasion ti Islamiko a Pagtitinnulongan
- Dagiti estado a kameng ti Nagkaykaysa a Pagpagilian
- Dagiti pagilian ti Tengnga a Daya
- Dagiti pagilian ti Asideg a Daya
- Dagiti pagilian ti Golpo Persiano
- Dagiti pagilian ken teritorio nga agsasao ti Persiano
- Akinlaud nga Asia
- Dagiti pagilian ti Akinlaud nga Asia